Kafe — Wikipedia\n(Adkaset eus Dourgafe)\nAr c'hafe zo ur blantenn, ur vrousgwezenn eus ar genad Coffea hag a ro greun, ha gant ar greun-se e vez graet un evaj hag a zo dezhañ efedoù bredoberiant.\nDiorroet eo bet gounezerezh ar c'hafe er broioù trovanel ha krouet ez eus bet plantadegoù evit ezporzhiañ greun kafe d'ar bed a-bezh. E-touez ar gounezadoù pennañ emañ ar c'hafe hag ur vammenn arc'hant eus ar re bouezusañ eo evit ar pastelloù-bro e-lec'h ma vez produet.\nBleunioù plant-kafe(Coffea Arabica) - Brazil\nSeier kafe. An tri war-benn zo en jut. Hini Tanzania (en traoñ) zo en sisal.\n3 Istor ar c'hafe\n4 Penaos e vez fardet an evaj?\n5 Petra a vez lakaet gant lod en o c'hafe?\nDont a reas ar ger en Europa dre ar ger turkek kahve, deuet eus ar ger arabek قهو, qahweh. Dont a ra ar ger arabek pe eus anv Rouantelezh Kaffa e Kornog Etiopia, ma veze gounezet kafe, pe eus berradur an droienn qahwat al-būnn, a zo "gwin ar favenn " en arabeg.\nLouzawouriezh[kemmañ | kemmañ ar vammenn]\nGwrez ha disheol war un dro a blij d'ar c'hafe. Gwelloc'h eo an douaroù uhel ha tomm evit ar brousgwez-kafe ha gwelloc'h eo dezho ivez bezañ e skeud gwez uheloc'h egeto ha gant delioù padus. Meur a spesad a vez kavet e-barzh ar genad Coffea, met Coffea arabica eo an hini a vez priziet ar muiañ. Gounezet e vez ar spesadoù all war douaroù e-lec'h ma n'haller ket gounit an arabica. An eil spesad gounezet a zo Coffea robusta.\nAn holl gwez-kafe a ro frouezh bouedek, roz pe limestra, hag enno div galonenn hag a vez graet greun kafe anezho ivez.\nIstor ar c'hafe[kemmañ | kemmañ ar vammenn]\nHervez ur vojenn arab eo bet diskoachet perzhioù ar c'hafe dre zegouezh en Abisinia (Etiopia, hiziv) war-dro ar c'hentañ milved.\nUr mollah, Chadelih e anv, a gejas gant ur mesaer bihan, Kaldi, en doa merzet e oa birvilh en e c'hivri pa zebrent delioù eus ur vrousgwezenn dibar. Ar mollah, p'en doa debret greun ar vrousgwezenn, a santas e spered lemmoc'h hag a gomprenas e vije mat tennañ gounid eus ar blantenn-se. Setu perak e vez gounezet kafe e-leizh en Etiopia hag e Yemen en tu all d'ar Mor ruz. Er broioù muzulman eo seul brizietoc'h ha diorroetoc'h an evaj ma vez difennet an alkool gant an Islam. En Europa, e-pad ar Grennamzer, ne oa anavezet ar c'hafe nemet evel ul louzoù. E Kergustentin, aloubet gant an Durked e 1453, e voe digoret an ostaliri-gafe gentañ. E 1669 eo e voe asantet gant ar roue gall Loeiz XIV evañ dour tomm diwar ar greun profet dezhañ gant ar Sultan Soliman Aga. Gant ar Sikiliad Procopio Cutelli e voe staliet kentañ kafedi Pariz, a zo war un dro ar c'hentañ hag an hini koshañ digoret e Bro-C'hall, pa 'z eo digor an ti dindan an anv Procope c'hoazh. En em ledañ a reas ar c'hiz en XVIIIvet kantved, ha "likor ar spered" a voe graet eus ar c'hafe gant ar prederour Denis Diderot er pennad diwar-benn ar c'hafe en Encyclopédie). Gant ar c'hafe ez eus bet harpet meur a lenneg da chom gouest da labourat deizioù ha nozvezhioù-pad. Hiziv eo deuet an evañ kafe da vezañ ul lid sokial e meur a lec'h hag e meur a embregerezh.\nPenaos e vez fardet an evaj?[kemmañ | kemmañ ar vammenn]\nTennet e vez ar greun kafe eus ar vouedenn ha sec'het war-lerc'h. Kaset e vezont neuze da grazañ, da lavarout eo da dommañ, d'ur stal a vez graet ur grazerez anezhi, a c'hall bezañ pe ul labouradeg pe ur stal-genwerzh vihan. Dre-se e teuont da vezañ mouk ha frond a sav diwarno. Goude-se e vezont malet.\nEvit kaout evaj eo ret lakaat ar c'hafe malet da c'hlec'hiañ e-barzh dour tomm, met pevar doare pennañ all a vez kavet :\nar c'hafe turk (pe gresian) : lakaet e vez an dour da virviñ gant ar c'hafe malet munut. An doare koshañ d'ober eo;\nar c'hafe silet : skuilhet e vez dour tomm war ar c'hafe a zo bet malet ha laket en ur sil, a c'hell beza graet pe e paper pe e danvez (kotoñs peurvuiañ) pe e metal zoken;\nar c'hafe expresso (pe an expresso) : lakaet e vez dour berv dindan gwask da dremen e-barzh ar c'hafe malet\nar ristretto, anezhañ kafe berroc'h eget an "expresso", da lavaret eo gant nebeutoc'h a zour kaset e-barzh ar c'hafe.\nA-benn gallout evañ ar gwellañ kafe eo ret malañ anezhañ, tre a-raok ar glec'hiañ, met kavet e vez bremañ kafe malet da werzhañ, e sac'hadoù bihan graet ar goullo enne , aesoc'h da embreger.\nDoareoù buanoc'h zo da aozañ un tasad kafe:\nober kafe prim-ha-prim : n'eus nemet lakaat poultr-kafe en un tasad dour tomm;\nc'hoari gant un ardivink-kafe : mekanikoù zo, kement hag un armel a-wechoù, a ziskenn kafe e tasoù. Peurliesañ e vez lakaet an ardivink da vont en-dro dre silañ pezhioù-moneiz e-barzh.\nAn anaoudeien, anezho tud troet gant evañ ar gwellañ kafe a c'heller da gaout, ne vezont ket plijet gant ar seurt doareoù : dezho o n'eus ket a wir kafe ma n'eo ket graet diwar greun nevez valet hag en ur pod-kafe.\nPetra a vez lakaet gant lod en o c'hafe?[kemmañ | kemmañ ar vammenn]\nGallout a reer lakaat meur a dra en un tasad kafe a-benn reiñ blaz dezhañ:\nsukr (evel a graet gant an darn-vuiañ eus an dud),\nha meur a demz-boued evel kanell, kraoñ-muskad ha kardamom\nchikore, a zo bet diouzh ar c'hiz gant ar merc'hed o devoa bevet amzer ar verrentez e-pad ar brezel.\nDarn a blij dezho lakaat hini kreñv a bep seurt e-barzh (rom, wiski, lagout-chistr e Breizh gwechall).\nTud zo a ra "espresso" eus ar c'hafe marc'h.\nA bep seurt anvioù a vez graet eus ar c'hafe, hervez an dro:\nkafe marc'h pa vez kreñv\nrouzig, pipi du, zo anvioù all graet eus ar c'hafe,(pipi wenn o vezañ kafe dre laezh)\npa vez lakaet wiski (eus Iwerzhon peurvuiañ) gant koaven e vez graet Irish coffee, e saozneg, eus an evaj, ha kafe e-giz Iwerzhon e brezhoneg;\npa vez sklaer ar c'hafe e vez graet meur a anv anezhañ:\nkafe seurezed, kafe hir, dourgafe,\nkafe Lokireg (gwelet e vez betek Lokireg a-dreuz dezhañ, hervez Michel al Louz, eus Plouigno),\nstaot marmouz (e Louaneg) ha re all c'hoazh.\nUn evaj tomm eo ar c'hafe dreist-holl. Koulskoude e vez aozet muioc'h-mui a evajoù yen-tre gant kafe e-barzh.\nN'eo ket an holl a gav mat blaz ar c'hafe natur, hep lakaat netra ennañ, un evaj ken kreñv ha ken c'hwerv evel ma'z eo.\nSellit ouzh ar ger Kafe er\nAdtapet diwar « https://br.wikipedia.org/w/index.php?title=Kafe&oldid=1671933 »\nPennadoù war ar renk evit bezañ mat\nKemmoù diwezhañ degaset d'ar bajenn-mañ d'an 23 Du 2015, da 06:04.


Pedervet quevren - An eizvet Chabistr - Wikimammenn\nPedervet quevren - An eizvet Chabistr\nYouen-Yan-Lois Derrien, 1779-1792 (?) (p. 384-386)\n◄ Ar seizvet Chab. Remejou ouz an dentationou bras An eizvet Chab. Penaus eo ret resista ouz an dentationou munut An navet Chab. Penaus eo e ranquer remedia ouz an dentationou munut ►\nPEguement bennâc ma zeo ret combati ouz an dentationou bras gant ur goraich ferm, ha ma zeo prositabl bras deomp ar victor pehini a c’hounezomp varnezo ; ez e cousgoude martese profitaploc’h deomp c’hoaz combati ervat ouz an dentationou munut : rac evel ma tremen ar re vras dreist ar re vunut e calite, e tremen ivez ar re vunut dreist ar re vras e niver quement, ma c’hell ar victor varnezo beza comparachet ouz ar victor var ar re vrassa. Ar bleizi hac an ourset a so hep douet ebet dangerussoc’h eguet ar c’helien ; hoguen coulgoude ne reont quet quement a importunite hac a ziesamant deomp, na ne exerçont quet quement hor patiantet evel ma ra ar c’helien. Un dra eas e deomp miret na raemp ur muntr, mæs un dra zificil e deomp en em viret ouz ar c’holeriou munut, peveus a re en em bresant an occasion bep moment. Un dra eas e da un ozac’h pe da ur c’hreg en em ampeich diouz an aoultriez, ne de quet quen eas-se en em ampeich diouz ur sell, en em ampeich da rei pe da receo carantez, en em ampeich da brocuri dre attaich faveriou munut evit ur re bennâc, ha da lavaret pe da glevet comsou a c’halantis. Eas aoualc’h eo chom hep laerez madou an nessa, mæs ne d’e quet quen eas-se chom hep o desirout. Eas aoualc’h eo chom hep rei fals-testeni e justis, hoguen dies eo chom hep lavaret ur gaou bennâc e conversation hac en antretien. Eas aoualc’h eo en em viret ouz ar vezvinti, hoguen ne de quet quen eas-se beza sobr ha moderet en dibri hac en efa. Eas e deomp miret na zesirremp maro hon nessa, hoguen dies e deomp miret na zesirremp e incommodite : eas e deomp miret na zeuemp da ziffami den, mæs dies e deomp miret na zeuemp d’e zisprisout.\nBref an dentationou munut-se a goler, a voal suspicion, a jalousi, a avi, a amourousdet, a follentez, a vanite, a zuplicite pe a zoublentez, a affeterez, a finessa, a songesonou disonest, ar re-se eo an exerciçou continuel hac an dentationou ordinal o deveus ar re zevota memes hac ar re greha : ha rac-se, va Philotee, e rencomp caout ur sourci hac un dilijanç vras d’en em brepari d’ar gombat-se ; ha bezit assuret penaus quellies victor a c’hounezomp var an adversourien munut-se, quellies-se ivez a berlesen a vezo lequeat er gurunen a c’hloar, pehini a brepar Doue deomp en e Varados : ha rac-se e lavaran penaus o c’hortos cembati ervat ha gant couraich ouz an dentationou bras, mar gu’erruont, e rencomp en em zifen ervat ha gant dilijanç ouz an dentationou munut hac an attacou sempl-mâ.\nAdtapet diwar « https://br.wikisource.org/w/index.php?title=Pedervet_quevren_-_An_eizvet_Chabistr&oldid=129527 »\nKemmoù diwezhañ degaset d'ar bajenn-mañ d'an 9 Eos 2018, da 16:41.


Sketla Segobrani vol1/Rann 07 - Wikimammenn\nSketla Segobrani vol1/Rann 07\nPrud’homme, 1923 (Kenta Kevrenn, p. 38-41)\n◄ Ganedigez Manos ha Bena, ar c’henta gour hag ar genta maouez Bugaleerez Manos ha Bena Karantez ha dimezi Manos ha Bena ►\nBugaleerez Manos ha Bena.\nDiwar-benn bugaleerez Manos ha Bena, — pe Eburos ha Derva, evel m’o anver ivez diouz an diou wezenn a waskedas o ganedigez, — ne livirin nemet nemeur a dra, daoust ma ’z eo kement-se, a gredfen, en eur stumm, ar pep hoalusa eus hon hengouniou. Buhez daou vugel o kriski e pep dishualded e voe o hini, ouz o floura bemdez aer c’hlan ar gouelec’h, e-kreiz ar c’hoadou bras, an doureier diroll hag ar rec’hell, hep ken darempredadur nemed o mamm, al loened pevar-zroadek, an evned hag an amprevaned. Adaqi merc’h ouiziek ar gwezegou, he doa o c’helennet war gement a ouie hec’h-unan. N’oa gwezenn, bodenn, geotenn, kivnïenn ebet o tiwana war zremm dorosellek an douar, kailhenn ebet o ruilha war e c’horre pe o c’hourvez en e goundouniou, na ouvezje Manos ha Bena an ano hag ar perziou anezo. Evn ebet o nijal en oabl, pesk o neunvial en dour, loen o kerzout pe o torc’houenia war donnenn c’hlas Andelitana , na anavezjent o ano, o doareou, o buhezegez ! Diouz an avel, neuz ha red ar c’houmoul, stuz an nenv noz ha beure, liou an heol ha doare al loar, e c’houient diougani an amzer. Anoiou ar stered a anavezent, ar re zigeneil pe ar re emstrolladet a luc’h a-hed an noz en oabl, kerkouls hag anoiou ha buheziou an doueed a ra enno o annez . Dindan envor ha dre ar munudou e c’houient nesanded ha kuriou ar ramzed, an anoiou anezo hag al lec’hiou m’o c’haver, pe war c’horre pe e koundouniou an douar, pe war harzou ar bed. Diskuilhet he doa Adaqi d’ezo gwir-zoare ar bed, kevrennadur an douarou hag ar moriou war e c’horre, neuziadur an douarou-Bras hag an enezennou ; desket he doa d’ezo dezrevelladur ganedigez ar bed hag an darvoudou tonket d’ezan.\nEus an holl ouiziegez-se ne denne Manos ha Bena lorc’h ebet, dre na welent war o zro den a gement a vije bet da d’ezan o c’hamm-veuli hag o c’has da fall. Ha, diouz he zu, Adaqi, ar ramzez fur, o mamm, he doa diwallet da enaoui dre gomzou dievez an emc’hloar en o c’halon.\nPa gantreent o-daou dre heoliennou ar c’hoad pe dindan skourrou ar gwez bras, o vont eus ar binenn d’an dervenn, eus an ivinenn d’an dilhenn, eus ar vezvenn d’an eflenn, petra e oa o diverrou-amzer ? Ervat o anavezomp : tantadou a enaouent gand avalou-pin ; gwriziou ha louzaouennou yec’hedus a glaskent ; bleuniou a gutuilhent d’o flezenni e kurunennou ha garlantezennou ; ar brava amprevaned askellek a bakent ; krugellou-merien a zispennent da gerc’hat viou merien d’ar c’hilhog-gouez bras ha d’an evned all. Heulia a raent tad-koz blevek ar c’hoad (da lavarout eo an arz), war e dro da vela hag e rannent gantan e breizadenn ; gedal a raent ar gwinverig gell o fringal, selaou ouz kan an evned, ha, d’an noz, da skleur al loar, en em zila war ribl an dour, da spia miled ar c’hoad, kezeg, moc’h, kirvi, tirvi gouez, o tont, a-vagadou, da zoura. Kement-se holl ha kant ha kant a draou all c’hoaz, evel o digoueziou, o c’hoariou, o zroiou gand al loened a veve war o zro, ha dreist-holl o divizadennou gand an dourgi hag avank koz an aven, a zo doun e koun peb-unan. Bez’ ez eus anezo kanaouennouïgou diniver ha danevellouïgou a zo bet dezrevellet a vepred gant mammou Keltia d’o reouïgou hag a vo dezrevellet ganto da viken. N’eus ket nemeur da arvari e c’hallfe an holl draou-ze koueza, eun deiz, en ankounac’h, ha m’en em lezan d’o damvenegi aman, ez eo dre n’eus hini en hon touez na zigasfent d’ezan da goun envoriou ker e oad tener. O c’hlevout a c’halv en-dro davedomp taolennadou a bell-pell, hag a laka da adveva trivliadou-kalon a wechall. Pa gantree Kassignatos, gand e genvrezelidi, du-hont e bro ar C’hreisteiz ha war zouar-meur ar Sav-heol, pe manet e vijent a-sav e-kreiz al liorzou o c’houriza kêriou poblet-ec’hon an darn-ze eus ar bed, pe e vijent war ar maeziou ma kresk ar gwez fiez hag al lore, war henchou poultrennek an Azi pe war wrimenn gouelec’hiou dizour ha dic’hlazvez bro Sour , ma voulc’he hini pe hini ac’hanomp, paotr pe blac’h, eun danevelladenn pe ma kroge gand eur ganadenn diwar-benn amzeriou kenta Manos ha Bena, e lavarjec’h, va den mat, ez oa kerkent evel p’he dije c’houezet eun aezenn distanus, o tont aleman, war hor c’halonou, hag int ker kras hag hon dilhadou, hor c’hlaoiou-brezel, ha sternadou hor c’hezeg. Ar bed estren en-dro d’eomp ne welemp mui-ken ; an heol estren a-zioc’h hor penn ne zuilhe ken d’eomp-ni hor c’hroc’hen. Heol kunv ha seder an Hanternoz eo a bare war hon eneou ! Dirag hor sellou e tremene peurvanou glas Keltia, ha koabrennou gwenn hec’h oabl. Blejadeg he saout a glevemp ha garmadeg he garaned. Frond he c’hoadou a c’houesemp ha tourni lirzin he gwazredennou, a-dreuz kant ha kant a leviou, a zigoueze beteg ennomp.\n↑ Andelitana a dalv, moarvat, « an hini ledan meurbet ». Gand an Tarzek eo bet savet al les-anv-ze d’an Douar sellet outan evel eun doue pe gentoc’h eun doueez. Ande- ha litano- a gaver e lies ano hen-geltiek.\n↑ Lakaat e kemm an anoiou kembraek Cerbyd Arthur « the Great Bear », Ariaurhod « Corona borealis », Llys Don « Cassiopeia », Caer Wyddion « hent sant Jalm ».\n↑ Bro-Siri. Diwar Tsour, ano semitek kêr « Tyr ».\nAdtapet diwar « https://br.wikisource.org/w/index.php?title=Sketla_Segobrani_vol1/Rann_07&oldid=167170 »\nDernière modification le 19 Gen 2021, à 19:00\nKemmoù diwezhañ degaset d'ar bajenn-mañ d'an 19 Gen 2021, da 19:00.


Journal de Renaud Camus, jeudi 18 mai 2017\ncréée le vendredi 19 mai 2017, 22 h 53\nmodifiée le vendredi 19 mai 2017, 22 h 58Plieux, jeudi 18 mai 2017, minuit et demi. Karim Ouchikh ne m’a téléphoné qu’à trois heures de l’après-midi, aujourd’hui, retenu qu’il avait été toute ~~~ ~~~~~~~~ ~~~ ~~~~~~~~ ~~~~~~~~~ ~~’~~~~-~~~-~~~~~~~, ~~’~~-~~-~~~ ~~~~~~~~~, ~~~ ~~~~~~~ ~~~~~ ~~~~, ~~~~~, ~~ une heure du ~~~~~~ ~~~~~~~~~~. ~~~ ~~~~~ ~~~ ~~~~~~ ~~~~~ ~~ ~~~~~ ~~~~~ ~~~~~ ~~~~~ ~~~ ~~~~~~ ~~~ ~~~~~~~~~~~~, ~~~~ ~~~~~ ~~~~~~ ~~~~~ ~~~~~~~ ~~~ ~~~~~ ~~~~~. ~~~~~ ~~~~~~~~ ~~~ certificat d’inscription sur ~~~~ ~~~~~~~ ~~~~~~~~~~~~ ~~’~~~ ~~~~~ ~~~~~ ~~~~ ~~~~~~~~~~ ~~~~ ~~~ ~~~~~~~, ~~~~, ~~~~~ ~~~~~~~~~~~~~~ ~~~~~ ~~~~~~ ~~~~~~~, ~~~~~~ ~~~~~ ~~’~~~~ ~~~~~ ~~~~~~ ~~~~ ~~~~~. ~~~ ~~~~~~ ~~~~~~, il aurait fallu ~~~~~~~ ~~~~ ~~~~~~~~~~ ~~~~~~~~ ~~~~~~ ~~~~~ ~~~~~~~ ~~~ ~~’~~~~~~-~~~~~, ~~~ ~~~ ~~ ~~~~~~ ~~~~~ ~~~~ ~~~ ~~~~~~~~ ~~~~~ ~~~’~~~~ ~~~~~~~~~~~~ ~~ ~~~~~~, ~~~~~~~, ~~ ~~~ ~~~~~~~~~~~ ~~~ la Drôme.\nTout cela ~~~~~~ ~~~~ ~~~~~~~~~~~~~~ ~~~ ~~~~~~~~~ ~~~~~~~, ~~~~~~~~~~~~~~~ ~~~~~~~. ~~~ ~~~~~~~~~ ~~~ ~~~~ ~~~’~~~~~ ~~’~~~~ ~~~ ~~~~~~~~, ~~~~~~~~~~, ~~~~ ~~’~~~~~~~ ~~~~ ~~~~~~~~ ~~~ ~~~~~ ~~~ ~~~~ ~~~~ ~~~~~~~ simplissime (« La ~~~~~~ ~~~~~~ ~~~~ ~~~~~~~ ~~~~~~~~~, ~~’~~~~ ~~’~~~~~~~~~ ») ~~~~~~~ ~~~ ~~~~~~ ~~~~~~ ~~~~~~~~~~~~~ ~~~~ ~~~ ~~~~~~~~~~ ~~~~~~ ~~~~~~~~ ~~~~ ~~~~ ~~~~~~~~~~~ ~~~ ~~~~ ~~ ~~’~~~~~~~~~, ~~~ ~~~~~~, et alors que ~~~ ~~~~~~~ ~~~~~~~, ~~~~~~ ~~~~~, ~~~~~~~ ~~~~ ~~~~~ ~~~~~~~~ ~~~ ~~~~ ~~~~~~~ ~~~ ~~~~~ ~~~~~~~~ ; ~~~ ~~~~~ ~~’~~~~~~~~~ ~~~~~ ~~~~~~ ~~~ ~~~~~~~~~~ ~~’~~~~~~ ~~~~~, ~~~ ~~~~~~, ~~~~~ ce qui était ~~~ ~~~~ pouvoir.\nD’un ~~~~~~ ~~~~~ ~~~ ~~~~~ ~~~~~~~ ~~~~~~~~, ~~~~~~~~~~~~~~. ~~~~~~ ~~~~~~~~~~~~ ~~~ ~~~~~~~~~~, ~~~~~ ~~~ ~~~~~~~~~~~~ ~~~~~~~~~, ~~~~~~~ ~~~~ ~~~~~ ~~~ ~~~~~~~~~~~~, ~~~~~ ~~~ ~~~~~~ ~~~~~ par les fenêtres, ~~~~~ ~~~ ~~~ ~~~~~~~~ ~~’~~~ ~~~~~~~ ~~~~ ~~~ ~~’~~~ ~~~~ ; ~~~ ~~~ ~~~ ~~~~~ ~~~~ ~~~~~~~~~~, ~~~~ ~~~~~ ~~~~~~~~ ~~~~~~~~, ~~~ ~~~ ~~~~ ~~~~~ ~~~~~~~~~.\nvoir l’entrée du jeudi 18 mai 2017 et son image dans Le Jour ni l’Heure


Kaozeal:Tampico - Wikipedia\nUr pennad Tampico (disheñvelout) zo. — Keritiad (kaozeal) 3 Mez 2019 da 13:15 (UTC)\nSavet ganit goude, splann. Evit lakaat reuz? Bianchi-Bihan (kaozeal) 3 Mez 2019 da 13:32 (UTC)\nSavet ganin kerkent goude un evezhiadenn diwar-benn Ronald Reagan, ac'h eus lennet sur a-walc'h peogwir ec'h eus savet da bennadig e-keit ha ma oant o labourat diouzh ma zu. Goude-se ec'h eus kopiet divezh ! Bremañ :\ndiverkañ unan eus ar pennadoù\npaouez da'm heskinañ ; n'on ket dentour, n'emaon ket o chom e Goueloù, ne glaskan morse lakaat reuz. — Keritiad (kaozeal) 3 Mez 2019 da 16:34 (UTC)\nKopiet divezh zo un ali personel dit. Abaoe dek vloaz e savan pennadoù db pezh a blij din, evel an holl. Ne oa ket ret dit ober ur pennad all war ar memes danvez, graet feus memes tra. Bianchi-Bihan (kaozeal) 3 Mez 2019 da 17:27 (UTC)\nAdtapet diwar « https://br.wikipedia.org/w/index.php?title=Kaozeal:Tampico&oldid=1837649 »\nKemmoù diwezhañ degaset d'ar bajenn-mañ d'an 3 Mez 2019, da 17:27.


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/223 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/223\njoa peur-leuniet enhe. (14) Roet em euz dezhe da c’her, hag ar bed hen deuz ho c’haseet, abalamour n’int ket euz ar bed, evel n’emoun ket va-unan euz ar bed. (15) Na bedan ket ac’hanoud d’ho lemmel euz ar bed, mes d’ho diwall euz an drouk. (16) N’int ket euz ar bed, evel n’ed oun ket va-unan euz ar bed. (17) Santifi anezhe dre da wirionez ; da c’her eo ar wirionez. (18) Evel ma ec’h euz va digasset er bed, em euz ive ho c’hasset er bed. (19) Hag en em zantifia a ran va-unan evithe, evit ma vezint ive santifiet dre ar wirionez.\n(20) Hogen, n’e ket evithe hep-ken e pedan ; mes ive evit ar re a gredo enoun dre ho c’homz ; (21) evit ma vezint holl unan, evel ma’z oud enoun, o va Zad, hag evel ma’z oun enoud ; evit ma vezint ive unan enomp-ni ; evit ma credo ar bed eo te ec’h euz digasset ac’hanoun. (22) Roet em euz dezhe ar gloar ec’h euz roet d’in, evit ma vezint unan, evel ma’z omp-ni unan, (me enhe, ha te enoun,) (23) evit ma vezint peur-c’hreat en unan, hag evit ma c’hanavezo ar bed ec’h euz va digasset, hag e karez anezhe, evel ma ec’h euz va c’haret.\n(24) O va Zad, deziroud a ran ma vezo ganen, el leac’h ma vezin, ar re ec’h euz roet d’in, evit ma velint ar gloar ec’h euz roet d’in, rag te ec’h euz va c’haret araog ma oa crouet ar bed. (25) Tad just, ar bed n’hen deuz ket anavezet ac’hanoud ; mes me, em euz da anavezet, hag ar re-man ho deuz anavezet eo te ec’h euz va digasset. (26) Ha me em euz great dezhe anaoud da hano, hag hen rei a rin da anaoud dezhe, evit ma vezo enhe ar garantez gant pehini ec’h euz va c’haret, ha ma vezin me va-unan enhe.\nGOUDE m’hen doe lavaret Jesus an traou-ze, ez eaz gant he ziskibien en tu all da ster Cedron. Eno e oa eur jardin, hag ec’h antreaz ebarz gant he ziskibien.\n(2) Judas, an hini a drahisse anezhan, a anaveze ive al leac’h-ze, rag Jesus a oa bet eno alies assambles gant he ziskibien. (3) Judas eta, o veza kemeret ar vanden soudarded hag ar serjanted euz a-berz prinsed ar veleien hag ar Farizianed, a zeuaz di gant leternou, gant torchadou-goulou ha gant armou. (4) Ha Jesus, o c’houzout kement a dlie c’hoarvezout ganthan, a\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/223&oldid=125330 »


Région_Bretagne - Ar Rannvro a greñva he skoazell evit gouelieroù glad Breizh\nE 2011 e oa bet Rannvro Breizh o reiñ lañs d’ur pikol steuñv oberoù evit saveteiñ ha talvoudekaat glad ar mor dre ar stignad "Gouelieroù Breizh". Brav-brav eo bilañs 2017 goude ma’z eus bet postet 1,8 M€ evit arc’hantañ al labourioù a oa ezhomm da gas da benn evit ma padfe ar gouelieroù hag evit gwellaat aezamant an dreizhidi : bremañ ez eus 50 bag prest da lakaat da ouel ! An holl vagoù-se eus glad Breizh a zo korvoet en un doare kenwerzhel, ha 1 415 a dreizhidi well-wazh a vez bep bloaz e bourzh pep bag, da lâret eo ouzhpenn 65 000 pratik bep bloaz el lestraz a-bezh.\nUr stignad all, "Skoaz ouzh Skoaz" e anv, zo bet lakaet e plas abaoe 2011 ivez, evit garedoniñ raktresoù lañsus a-stroll e kornadoù-bro evit mirout pe reneveziñ madoù, war-bouez an oberoù marc’hadourezhel ha foran. Dek bag dija o deus dastumet roadoù a-walc’h evit kaout an arc’hopr-se, etre 2 500 ha 10 000 €, da glokaat ar skoaziad rannvroel evit reneveziñ Gouelieroù Breizh.\nHêrezh an arvor hag ar glad arkeologel dindanvor a vez harpet gant ar Rannvro ivez dre galvoù da raktresoù.\nGouzout hiroc’h war Skoaz ouz Skoaz\nGouzout hiroc’h war oberoù mirout - talvoudekaat ar glad war zour\nGalv da raktresoù meurvein Breizh\nGalv da raktresoù glad Neptune\nPublié le Tuesday, May 9, 2017


Pajenn:Le Clerc - Ma beaj Jeruzalem, 1902.djvu/202 - Wikimammenn\nPajenn:Le Clerc - Ma beaj Jeruzalem, 1902.djvu/202\na lakent d’ober diarauk o stalio, kavo-dour, ha me ’oar petra c’hoaz ?\nGant eur c’hao-dour koz koz o deuz græt an Tado eur gambr da lakat archedo, hanval ouz eur garnel : toullo hir o deuz kleuzet en eur c’hoste anei, hag enne e voutont korfo maro o leaned ha re ar belerined euz Frans a deu da vervel en Jeruzalem. Bean ’zo enni breman pevarzek arched.\nMe ive, mar digouefe d’in mervel en Douar Santel, a rofe a greiz kalon ma c’horf da c’harnel ar Mene Sion. Eno e teu kazi bemde Tado an « Assomption » da bedi, hag ac’hane, goude bean bet *dazorc’het de ar varn general, am ije neubeud a hent d’ober ’vit ’n em dougen da draouien Jozafat.\nC’hwel ar penn izelan anei aze, dindanomp : n’hon deuz ’met ’n em lezel da vont war draou, hag ec’h omp en he *deun. Hedan ’ra mogerio kær en tu ar c’hreiste ha dispartian ’ra ’nei deuz mene ar Gwe Oliv, ’vel e tisparti traouien Gouedik kær Sant-Briek deuz parrouz Cesson. Ken don, avad, n’eo ket. E-tuont da ze, he goaz, ar Sedron, a red ’trezek ar c’hreiste, elæc’h hini eben, ar Gouedik, a red ’trezek an hanter-noz. Mes n’anvean en Breiz kær e-bed hag a digasfe d’in sonj euz Jeruzalem kenkouls ha Sant-Briek. Roet da homan eur ment diou wech brasoc’h, ha laket endro d’ei mogerio uhel ha teo, gant c’houæc’h pe zeiz dor : bean ’po neuze eur gær hanval aoalc’h, a-ziavæz, ouz ar Gær Zantel.\nMar lezet e-mæz ho kær ti-gar Sant-Briek, e c’hellfet gwelet ennan, gant ho fantazi, ti ar Senakl war ar mene Sion. Breman, n’ho peuz ’met sellet ac’hane gant ho\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Jeruzalem,_1902.djvu/202&oldid=107993 »\nKemmoù diwezhañ degaset d'ar bajenn-mañ d'an 19 Gwe 2017, da 11:59.


Llanddewi yn Hwytyn - Wikipedia\nLlanddewi yn Hwytyn pe Hwytyn (Whitton e saozneg) zo ur gêriadenn hag ur gumuniezh eus Kembre, e reter Powys. Emañ er c'hreisteiz da Drefyclawdd, tost da Gleuz Offa.\nIliz Llanddewi yn Hwtyn.\nEr gumuniezh emañ ivez kêriadennoù Disgoed, Casgob ha Pilalau. E Pilalau e voe trec'h Owain Glyndŵr en Emgann Bryn Glas e 1402. E 1870 e voe kavet korfoù-eskern e-kichen iliz Llanddewi yn Hwytyn ; krediñ a reer e oant relegoù ar soudarded a gemeras perzh en emgann-se.\nE 2011 e oa 348 a dud o chom e kumuniezh Llanddewi yn Hwytyn hag 28 anezho a oa kembraegerien (8,1%).\nAdtapet diwar « https://br.wikipedia.org/w/index.php?title=Llanddewi_yn_Hwytyn&oldid=1668693 »\nDernière modification le 21 Her 2015, à 17:00\nKemmoù diwezhañ degaset d'ar bajenn-mañ d'an 21 Her 2015, da 17:00.


Hollande en Oriant warc'hoazh : kemerit perzh en obererezh 56 !!\nAgenda de Ai'ta ! Kreiz Breizh\nPublié le 30/06/13 19:54 -- mis à jour le 00/00/00 00:00\nA-benn warc'hoazh, 1añ a viz Gouere, e teuio prezidant ar Stad C'hall d'an Oriant evit digeriñ war an ton bras ospital nevez e gamaladJean-Yves. Ar wech diwezhañ e oa deuet d'an Oriant e miz Ebrel 2012 da vare eil tro an dilennadegoù. An danvez prezidant François Hollande en doa prometet war ar groaz e vefe peurwiriekaet karta Europa ar yezhoù minorel. Ha kerkent hag aet e-barzh… ankouaet e c'her gantañ !\nDegas a reomp da soñj e oa bet raktreset gant ar Stad c'hall peurwiriekaat an 39 foent bet choazet diwar an 98 pa oa bet sinet d'ar 7 a viz Mae 1999. E 2013 e c'hortozomp c'hoazh !\nNi, brezhonegerien ha/pe mignoned ar brezhoneg, a c'houlenn groñs e vefe anavezet hor yezh ha doujet ar re a gomz anezhi ! Ret eo da François Hollande ha d'e c'houarnamant derc'hel d'ar bromesa niv. 56 bet graet e-kerzh an dilennadegoù.\nMa gav deoc'h ivez e rank ar stad C'hall doujañ ouzh ar brezhoneg hag ouzh ar Vretoned, ma gav deoc'h ivez e ranker peurwiriekaat karta ar yezhoù minorelaet, roit ho mouezh da glevet adalek warc'hoazh mintin !\nC'hwi eo a gaso an oberenn 56 da benn ! Lavarit da servijoù ar stad n'oc'h ket laouen, goulennit kontoù digant Hollande keit ma vo o pourmen e galite en Oriant, degasit soñj deus ar pezh en doa embannet aze warlene. Tout an dud a c'hell en ober : n'eo ket diaes ha ne gemero ket ouzhpenn 5 munut deoc'h ! Bezomp kantadoù o plantañ reuz e servijoù ar Stad ! Taolit evezh memestra, grit trouz met gwelloc'h eo chom hegarat...\nADALEK DILUN, D'AR 1AÑ A VIZ GOUERE, DA 9eur hag an devezh-pad :\nKEMERIT PERZH : PELLGOMZIT, SKRIVIT POSTELIOU, IMPLIJIT AR PELLEIER\nArnaud Hellégouarch : 02 97 54 87 03\nSylvie Morisseau : 02 97 54 87 23\nNiverenn hezoug ar servij kehentiñ : 06 71 07 42 57\nPell : 02 97 42 59 45\nPostel : mailto: pref-communication [at] morbihan.gouv.fr\nHeulhiit an oberenn war lec'hienn Ai'ta ! (ai-ta.eu), gellout a rafe cheñch an niverennoù e-kerzh an devezh. Bezit war evezh eta, ha SKIGNIT AR C'HELOU-MAÑ TRO-DRO DEOC'H , goulennit gant ho kamaraded hag ho familh kemer perzh ivez...\nHa gellout a rit kelaouiñ ac'hanomp deus an doare ma vezo degemeret hoc'h evezhiadennoù oc'h embann ur gerig amañ dindan, pe o kas ur postel deomp : ai.ta.brogwened [at] gmail.com


Pajenn:Marigo - Abrege eus an Aviel.djvu/319 - Wikimammenn\nPajenn:Marigo - Abrege eus an Aviel.djvu/319\nlon, a lavaras : Seblantout a ra din da beb heur clevet an Autrou-Doue o lavaret din : labour evidon, hac e roin dit evit recompans ur repos eternel : combat ouz ma adversour, cede amâ ur gurunen a breparàn evidoud. Ar c’homsou-ze a ra din trec’hi an oll difficulteou hac an oll dentationou.\nAr seizvet pehini a voa un den a oræson, a reas an discours-mâ : Quemer a ràn evit sujet eus va meditation ar feiz, an esperanç hac ar garantez. Ar feiz am c’harg e sclerigen, an esperanç a joa, hac ar garantez a ferveur. Ar feiz a ra din cridi ar pez ne velàn quet ; an esperanç a ra din gortos ar pez ne veritàn quet ; ar garantez a ra din caret ar pez ne blich quet din. Ar feiz am fortifi a enep an tentationou ; an esperanç am rejouis en afflictionou ; ar garantez a ra din caret ar bersecutionou, hac a vir ouzon na ràn drouc da nep a ra din.\nEvidon-me, eme an eiz-vet, ne ràn quen nemet lacât evez ouz ma adversour pehini a so bepret o clasq ma surpren, hac e c’houlennàn bepred sicour digant Doue evit e anaout hac evit resista ountàn.\nHa me, eme an navet, ne dremenàn devez ebet na gonsideràn ar Roue a c’hloar e creiz an Ælet, pere a gan e veuleudi, ha pere am excit d’e veuli gant-e.\nAn decvet pehini en devoa ar memes de-\nAdtapet diwar « https://br.wikisource.org/w/index.php?title=Pajenn:Marigo_-_Abrege_eus_an_Aviel.djvu/319&oldid=94759 »\nKemmoù diwezhañ degaset d'ar bajenn-mañ d'an 5 Du 2016, da 16:49.


Stumm eus an 25 Mez 2021 da 05:04\n47 okted ouzhpennet , 3 miz zo\nKempenn ar pennad\nStumm eus an 15 Her 2019 da 03:36 (kemmañ)\nStumm eus an 25 Mez 2021 da 05:04 (kemmañ) (dizober)\n(Kempenn ar pennad)\n|titl=A-gleiz da zehoù: Soviet [[Ilyushin Il-2|Il-2]] karr-nij tagañ war-zu
 an douar en oabl Berlin; Tankoù alaman [[Panzerkampfwagen VI Tiger|Tigr I]] e-pad [[Emgann Koursk]]; Kirri-nij brezel Alaman [[Junkers Ju 87|Stuka]] war Talbenn ar Reter, goañv 1943–1944; Lazhadeg yuzevien gant soudarded nazi an [[Einsatzgruppen]] en Ukraina; [[Wilhelm Keitel]] o sinañ [[Akta kodianañ an Trede Reich]]; Soudarded Soviediz e-pad [[Emgann Stalingrad]].
\nTankoù alaman [[Panzerkampfwagen VI Tiger|Tigr I]] e-pad [[Emgann Koursk]];
\nKirri-nij brezel Alaman [[Junkers Ju 87|Stuka]] war Talbenn ar Reter, goañv 1943–1944;
\nLazhadeg yuzevien gant soudarded nazi an [[Einsatzgruppen]] en Ukraina;
\n[[Wilhelm Keitel]] o sinañ [[Akta kodianañ an Trede Reich]];
\nSoudarded Soviediz e-pad [[Emgann Stalingrad]].\n|disoc'h=Kollet gant [[Trede Reich]], fin ar renad, marv [[Adolf Hitler]]. Trec'h koustus an URSS.
\nmarv [[Adolf Hitler]]. Trec'h koustus an URSS.\n|emganner1=An '''Ahel:'''
[[Restr:Flag_of_German_Reich_(1935%E2%80%931945).svg|24px]] [[Trede Reich]]
[[Restr:Flag_of_Romania.svg|24px]] [[Roumania]] betek 1944
[[Restr:Flag_of_Italy_(1861-1946).svg|24px]] [[Rouantelezh_Italia_(1861-1946)|Italia]] betek 1943
[[Restr:Flag_of_Hungary_(1920%E2%80%931946).svg|24px]] [[Hungaria]]
 [[Restr:Flag_of_First_Slovak_Republic_1939-1945.svg |24px]] [[Slovakia]]
 [[Restr:Flag_of_Finland.svg|24px]] [[Finland]] betek 1944
 [[Restr:Flag_of_Bulgaria.svg|24px]] [[Bulgaria]] betek 1944\n[[Restr:Flag_of_Bulgaria.svg|24px]] [[Bulgaria]] betek 1944\n600584 den gloazet
\n34 527 kollet\n566 852 den marvet en emgannioù
\n235 339 e-maez an emgannioù
\n2 335 482 kollet
\n1 336 147 gloazet dre
an emgannioù pe maez anezho\nAdtapet diwar « https://br.wikipedia.org/wiki/Dibar:MobileDiff/1905468 »


Parouzia - Wikipedia\nKrist glorius (Aviel manati Andronikov e Moskov), XVIvet kantved\nParouzia (pe parouzïezh) a zo ur ger hag a deu eus ar ger gresianeg kozh, παρουσία, hag a dalv kement ha "bezañs" pe "donedigezh". Roet a zo bet dezhañ ur ster relijiel ha teologel. Implijet eo bet e Bibl an Dek ha Tri-Ugent gant ar ster ordinal "gweladenn ofisiel ha lidel ur priñs" met ivez evit "deiz an Aotrou", donedigezh Doue evit dieubiñ Israel ha kastizañ ar bec'herien. En ilizoù kristen e vez implijet ar ger evit komz eus eil donedigezh ar ar C'hrist e dibenn an amzer, a-raok ar Varn Diwezhañ, e c'hanedigezh o vezañ bet e zonedigezh kentañ er bed.\nKavout a reer un dave d'an darvoud-mañ e Lizher kentañ Paol Tarsos d'ar Gorintidi (15-23) da skouer.\nEn e droidigezh eus Oberoù an Ebestel, al Lizheroù hag an Diskuliadur (Al Liamm 1971) e skriv Maodez Glanndour en un notenn (p 410) a-zivout Ar c'hentañ lizher d'ar Gorintidi : "Emziskleriadur ar C'hrist, e Barouzïezh, eo e zistro glorius e fin an amzer."\n(fr) Dictionnaire culturel de la Bible, embannet gant Cerf (ISBN 2-204-04028-2) ha Nathan (ISBN 2-09-188100-7), 1990\n(br) Ar Bibl Santel, Oberoù an Ebestel, al Lizheroù, an Diskuliadur, troidigezh dindan renerezh Maodez Glanndour, Al Liamm, 1971.\nAdtapet diwar « https://br.wikipedia.org/w/index.php?title=Parouzia&oldid=1960205 »\nKemmoù diwezhañ degaset d'ar bajenn-mañ d'an 17 C'hwe 2022, da 06:54.


Dendrocoptes dorae - Wikipedia\nDendrocoptes dorae (Dendrocopos dorae kent) a zo ur spesad evned eus ar c'herentiad Picidae.\nAnvet e voe Desertipicus dorae (kentanv) da gentañ-penn (e 1935) gant an naturour stadunanat George Latimer Bates (1863-1940) hag al loenoniour skosat Norman Boyd Kinnear (1882-1957). Dougen a ra anv-bihan — Dora — gwreg ar Breizhveuriad St John Philby (1885-1960) a gustume kenlabourat gante gwech an amzer.\nBrosezat eo ar spesad e mervent Arabia.\n(en) Dendropicos dorae war al lec'hienn BirdLife International.\n(en) Dendropicos dorae war lec'hienn an International Union for Conservation of Nature (IUCN).\n↑ (en) Roadennoù IOC World Bird List diwar-benn Dendrocoptes dorae.\nAdtapet diwar « https://br.wikipedia.org/w/index.php?title=Dendrocoptes_dorae&oldid=1711539 »\nKemmoù diwezhañ degaset d'ar bajenn-mañ d'an 29 Gou 2016, da 12:12.


Stumm eus an 3 Meu 2007 da 09:06\n531 okted lamet , 14 vloaz zo\n→Horus ha Seth\nStumm eus an 3 Meu 2007 da 08:51 (kemmañ)\nStumm eus an 3 Meu 2007 da 09:06 (kemmañ) (dizober)\nSevel a reas Seth e vazh ha skeiñ gant krec'h ur menez. Neuze e savas ur pezh bag maen solut hag e stlejas anezhañ betek ar stêr. Edo bag Horus war an dour dija rak an doue yaouank en doa savet ur vag gant prenn pin, e kuzh, ha goloet anezhañ gant plastr evit reiñ neuz ar maen dezhañ. Pa glaaskasglaskas Seth lakaat e vag war an dour e oueledas betek deun an [[Nil]] hag an Nevad Bras ha c'hoarzhin. Setu Seth ha lammat en dour hag o kemer stumm un dourvarc'h adarre hag eñ mont da vag horus. Dispenn a reas anezhañ hag ar vag a yeas da zeun an dour ivez. Hag Horus krog en ur speg ha mont da Seth met urzhiañ a reas an Navad Bras chom a-sav.\nPevar-ugent vloaz eeo padpadet aar prosez a glemmas Horus▼\n▲Pevar-ugent vloaz e pad a prosez\nAdtapet diwar « https://br.wikipedia.org/wiki/Dibar:MobileDiff/129677 »


Bet mad ouz al loened ! - Wikimammenn\nBet mad ouz al loened !\nSociété ARMORICA, 1931 (p. 14-15)\n◄ E louzou da bep klenved Bet mad ouz al loened Notennou gramadegel ►\nUnangomz evid potred iaouank,\nKudennet gant Fanch Keraez\nMe gomprenn eo red beza mad ouz ho perc’hen, dre ma c’hall ho lakat ermaez, ouz an archerien dre ma c’hallont rei fest ar vaz d’ac’h, ouz eur iontr koz dre ma vec’h heritour d’ean marteze, ouz ho téputé dre ma c’hall de pe de delc’hen d’e bromesaou, mez netra na lak ahanon da fulori evel an ali-ze a weler merket war skritellou en peb lec’h :\n— Bet mad ouz al loened …\nGweled awalc’h a rer ar re a ro an ali-ze n’o deus bet biskoaz afer gant al loened. Gweled awalc’h a rer n’anavezont ket anê.\nMe lavar d’ac’h na meus bet gwech a-bed diduamant gant al loened.\nSet, bihanik pa na oan ket uheloc’h evid eur votez, am eus sonj e vije gret d’in lonka beb sort louzeier c’houero evid kas er maez n’oun ket pesort loenedigou o doa gret o demeuranz em bouellou.\nDivezatoc’h, am eus sonj e oa bet red lakat eur boultren bennag war ma bleo da ziloja ac’hanê n’oun ket pesort krapatouzed a oa ’n em voutet eno da veva diwar ma c’houst.\nAdtapet diwar « https://br.wikisource.org/w/index.php?title=Bet_mad_ouz_al_loened_!&oldid=63969 »\nKemmoù diwezhañ degaset d'ar bajenn-mañ d'an 10 Gou 2014, da 22:51.


Levrioù hag abadennoù | E skeud ar bleuñv kerez\nLevrioù hag abadennoù\n20 Meu 2013 Ober un evezhiadenn\nEmaon o vont da ginnig deoc’h al levrioù am eus implijet a-benn kaout mennozhioù traoù da weladenniñ pe ar re a gasin ganin.\nE miz Gwengolo ez on kroget da sevel ur programm eus ar pezh a felle din ober e Tōkyō.\nA-drugarez da levrioù, lec’hiennoù hag abadennoù Nolife (“Tokyo Café” evel-just, abadenn Suzuka, “toco toco” (dispar!) un abadenn kinniget gant Anne a aters Japaniz e lec’hioù a blij dezho ha “Japan in Motion” un tammig, un abadenn produet e Japan gant idol-ed o vont da zizoloiñ lec’hioù touristel/artizanelezh hag all) em eus kavet peadra da leuniañ ma devezhioù-vak (ha da soñjal e c’hwitin war kant tra hag e rankin distreiñ forzh penaos!!)\nLevrioù bet implijet evit prientiñ :\nNational Geographic 2005 (amprestet) : mennozhioù pourmenadennoù plijus.\nHachette guide évasion Tokyo et Kyoto 2007 (amprestet)\nGuide bleu 2008 (amprestet)\nLe Japon guides mondeos (amprestet)\nJapon, itinéraires de voyageurs 2012 (amprestet e stumm niverel)\nE-touez ar reoù-mañ eo hini National Geographic en deus plijet ar muiañ din.\nA gasin ganin :\nCartoville Tokyo (hini 2010 bet adembannet e 2012. Furoc’h e vefe bet din gortoz embannadur nevez 2013! 😥 )\nLonely Planet Tokyo bihan\nLonely Planet Tokyo bras (e saozneg)\nLe Japon en un clin d’oeil : vil eo al levr eus an diavaez met ur bern traoù pleustrek a zo (penaos tennañ arc’hant da skouer) hag an traoù a zo skrivet e japaneg e ken kas, plijus a-benn goulenn sikour. Kuzuliet eo bet din gant meur a hini a-raok n’afen kuit! 😉\n2 levr niverel bet savet gant Gäel, paotr lec’hienn “Kanpai!” Ne zegasont ket kalz a dra keñveriet gant al lec’hienn met soñjet em eus e c’hallfe bezañ mat adlenn e guzulioù/alioù e-pad ma beaj en ur lakaat anezho em lenner levrioù-niverel (Bien préparer son voyage au Japon ha Visites au Japon de villes en îles)\nLevr koazeadennoù Lonely Planet (un tamm sorc’hennet on gant Lonely Planet war a seblant) a-benn klask drailhañ un nebeudig japaneg memestra.\nMod all, plijus-tre hag efedus-kenañ eo an Office National du Tourisme Japonais, a gas plegoù-dibleg evit netra : ret eo enskrivañ war o lec’hienn ha goulenn ar re a zedenn ac’hanoc’h.\nUr bern lec’hiennoù a zo ivez evel-just, un darn am eus lakaet el liammoù met ur bern am eus gwelet ivez evit un ditour hepken (ul lec’h e oan o klask pe un ali war un dra bennak da weladenniñ). Klask a rin klokaat al liammoù tamm-ha-tamm ma kavan traoù all pe ma teu chomlec’hioù da soñj din, zoken goude ar veaj, n’ouzer james, ma fellfe deoc’h prientiñ ur veaj da Japan un deiz bennak… 😉\nPrevious Raktresoù Next A-raok mont kuit


Kavet e NDBF GBAHE\nStummoù deveret (0)\nAdv. ha rag. am.\n1. (goude un anv hollek, lies pe stroll pe e-unan gant ur v.)\n[1904, 1909, 1931, 1985, 2015] A-vordilh, a gementadoù bras.\nKaout arc'hant a-leizh. Fallagriezh a-leizh. Klevet a ran klemmoù a-leizh. Lavaroù mat a-leizh. Kerc'h ha gwinizh a-leizh. Kezeg a oa a-leizh. A-leizh e teuent d'e gavout.\n Ar mizvezhioù-se o devoa degaset din levenezioù a-leizh.  Pinvidigezhioù a-leizh a zo amañ.\n Traoù a-leizh : a-walc'h pe re a draoù.\n2. (gant ur v.)\nEn em chalañ a reer a-leizh evito. N'anavezan ket a-leizh kêr Roazhon. Er gêr e komze a-leizh.\n3. (gant un ag. en e zerez uheloc'h, uhelañ)\nBrav eo an ti-mañ met kaeroc'h a-leizh e kavan an ti all. An danvez-mañ zo a-leizh gwelloc'h tra eget an hini hor boa prenet a-raok.\n1. (gant ur v.)\nAr vamm a zigoro a-leizh he armelioù.\n2. (dirak un ak. degaset gant ar gm. s. pe gant ur g. perc'h.)\nDaeroù a oa a-leizh o daoulagad. Gwad a zislonke a-leizh e c'henoù. Bez' e oa tud a-leizh an hent.\n3. Tr. adv.\nA-leizh dorn : leizh an daouarn.\nTeuler arc'hant a-leizh dorn.\nA-leizh kof : leizh ar c'hof.\nDebriñ a-leizh kof.\nA-leizh genoù : leizh ar genoù.\nC'hoarzhin a-leizh genoù.\nA-leizh korzenn : a-bouez-penn.\nKanañ, youc'hal a-leizh korzenn.\n(dirak un anv hollek, lies pe stroll degaset gant an ar. a)\nKalz (a), un niver bras (a).\nA-leizh a dud a oa deuet eno. A-leizh a sent en em denne er c'hoadoù.\nHS. e-leizh, leizh, paot.\nSkouerioù istorel (6)\nDaveenn : DBFV, pg aleih\nTraou aleiz (traoù a-leizh)\nDaveenn : BROU, p. 232 (on dit quelquesfois traou aleiz pour signifier assez, trop)\nDaveenn : VALL, pg abondant\nGwasket e oa un tammig va c'halon em c'hreiz: edon o kuitaat ar vro d'ur mare ma oa bet ur blijadur evidon tremen e Roazon pemp miz kentañ ar bloaz-se; evel skiantour, evel broadelour, hag evel mignon, o devoa ar mizvezhioù-se degaset din levenezioù a-leizh.\nDaveenn : DGBD, p9\nPinvidigezhioù a-leizh a zo amañ e-barzh da virout en diogel.\nDaveenn : EHPEA, p50


Ein Blusten : Kevra en mission - Wikipedia\nEin Blusten : Kevra en mission zo ur romant skiant-faltazi gallek gant J.M. Lykkès embannet dindan stumm niverel d'an 29 a viz Eost 2019 ha dindan stumm paper d'an 21 a viz Here 2019. Ar golo a zo bet treset gant Mathieu Seddas . E miz Mae 2020 eo bet embannet war ar rouedaoù sokial e oa echuet rakskrid an eil romant Ein Blusten .\n2 Tro-dro d'ar romant\nEin Blusten zo ezel eus ar C'hevras, ur strollad enklaskerien gant dreistgwirioù. Fiziet e vez enni ar gefridi da adkavout Oami, merc'h patron an S.A.H.A hag a zo steuziet. Ein a glask ar plac'h harpet gant Ejoa, un IA fentus. Netra na den na viro outi da vont etrezek ar pal.\nTro-dro d'ar romant[kemmañ | kemmañ ar vammenn]\nAwenet eo bet an dudenn Ein Blusten gant Motoko Kusanagi (Ghost in the Shell), |Gally (Gunnm) ha Naomi Armitage (Armitage).\nPajenn al levr war editionsonyx.com\nTwitter ar skrivagner\nAdtapet diwar « https://br.wikipedia.org/w/index.php?title=Ein_Blusten_:_Kevra_en_mission&oldid=1878530 »\nKemmoù diwezhañ degaset d'ar bajenn-mañ d'an 11 Mez 2020, da 10:56.


Na h-Eileanan Flannach - Wikipedia\nTour-tan Eilean Mòr\nKartenn da ziskouez pelec'h emañ Na h-Eileanan Flannach\nNa h-Eileanan Flannach, pe inizi Flannach, zo inizi bihan e Bro-Skos, er gornaoueg da enez Leòdhas. Flannan Isles pe Seven Hunters a reer anezho e saozneg.\nMeur a enezenn hag a garreg zo en enezeg : Eilean Mòr ("enez vras"), er biz, Eilean Taighe ("enez an ti"), Soray (pe "Eastward Isle"), Sgeir Tomain, Eilean a' Gobha ("enez ar gov") er gornaoueg, Roaireim ha Bròna Cleit. En holl ez a gorread an inizi da ober 50 hektar, ha 17,5 hektar eo an enezenn vrasañ, Eilean Mòr. Sevel a ra poent uhelañ Eilean Mòr betek 88 metr uhelder.\nBrudet eo an enezeg abalamour ma'z eas gwarded tour-tan Eilean Mòr diwar wel e miz Kerzu 1900. Biskoazh ne voe adkavet o c'horfoù,.\n↑ The Mystery of Flannan Isle (en)\n↑ BBC Alba 2015-10-22: Cuimhneachan nan Eilean Flannach (gd)\nAdtapet diwar « https://br.wikipedia.org/w/index.php?title=Na_h-Eileanan_Flannach&oldid=1978780 »


Ur sorserez eo Mamm-Gozh - Keit Vimp Bev\nUn hunvre aet da wirValentin ha Skrok\nDegemerStalLevrioùLevrioù 6-10 vloazUr sorserez eo Mamm-Gozh\nHome / Levrioù / Levrioù 6-10 vloaz / Ur sorserez eo Mamm-Gozh\nUr paotr yaouank dek vloaz eo Kelig hag ar wech kentañ eo dezhañ mont da di e vamm-gozh. Kerkent hag en em gavet eno e kav souezhus al lec’h, daoust ma ne oar ket c’hoazh ar pezh a c’hoarvezo e-ti ar vaouez iskis-se…\n12 er stok\nUr sorserez eo Mamm-Gozh quantity\nISBN: 9782-86824-169-6 Rummadoù : Levrioù 6-10 vloaz, Priz ar Vugale Product ID: 1319\nUr skolajiadez 13 vloaz eo Maina MALLEJAC. War ar maez emañ-hi o chom, e-touez ur bern loened disheñvel, hag awenet eo ganto. Plijout a ra dezhi ar c’hoariva, seniñ binioù ha bombard, ar sport, an natur, lenn… ha skrivañ !\nRoit an ali kentañ war “Ur sorserez eo Mamm-Gozh” Cancel reply


digante - Wikeriadur\nSavet diwar an araogenn digant hag an dibenn-ger -e\nFurm an araogenn digant, displeget en trede gour lies\nGant ar verb degemer\nBepred ne zigemere netra digante nemet da goulz pred, evit ober dezhe plijadur, un aval-douar pe zaou, diouzh ar pothouarn. — (Erwan Berthou, En bro Dreger a-dreuz parkoù, Mouladurioù Hor Yezh, 1985, p. 85.)\nGant ar verb goulenn\nMont a ra ar roue da welet Fantig da di he zad hag he mamm, ha d'he goulenn digante da bried. — (Fañch an Uhel, Kontadennoù ar Bobl/1, Al Liamm, 1984, p. 94.)\n— [...], hag holl e spontent hag ec'h aent kuit, pa c'houlennen digante ma liñsel, dre na gredent ket kregiñ enni evit he reiñ din. — (Fañch an Uhel, Kontadennoù ar Bobl/4, Al Liamm, 1989, p. 81.)\n[...], hag o c'houlenn digante an doare eus o baleadenn. — (Erwan ar Moal, Pipi Gonto, Kemper, 1925, p. 112.)\nAlies e vije goulennet digante, kement ha farsal :\n"pegoulz e vo an eured ?" — (Anatol ar Braz, lakaet e brezhoneg gant Erwan ar Moal, Mojenn an Ankou, Mouladurioù Hor Yezh, 1986, p. 16.)\nGant ar verb kemer\nUr vaouez kozh, n'he devoa bugel ebet, hen komeras digante, hag a savas anezhañ evel he mab. — (Fañch an Uhel, Kontadennoù ar Bobl/2, Al Liamm, 1985, p. 131.)\nGant ar verb kouezhañ\n— Ar re-se a zo tud bet en oferenn, ha n'o deus pedet nemet un tammig, hag o delioù lore a zo kouezhet digante 'lec'h m'o deus ankouaet o Doue. — (Fañch an Uhel, Kontadennoù ar Bobl/3, Al Liamm, 1988, p. 160.)\nGant ar verb lemel\nEsaeañ a ra lemel digante ar pod. — (Fañch an Uhel, Kontadennoù ar Bobl/5, Al Liamm, 1994, p. 144.)\nAdtapet diwar « https://br.wiktionary.org/w/index.php?title=digante&oldid=265865 »\nKemmoù diwezhañ degaset d'ar bajenn-mañ d'an 28 Meu 2018, da 15:24.


Danevell 7 (live Lennegezh lise) - Ar Peoc'h (Skrid)\nDanevell 7 (live Lennegezh lise)\nWar ar porzh edo Mallory Ar Gour o c'hortoz he gwaz, aet da besketa war vourzh Ar Peoc'h . Glan an amzer, met dirollet ar mor gant avel greñv ar c'huzh-heol, drask ar gwernioù, staget en o fenn bannieloù ar vro, a-gevret gant saflik gwagennoù ar mor glas-gris ouzh kouc'hoù ar bigi. Hogen, nebeut a dud a oa e porzh Konk-Leon, nemet gwragez ar vartoloded o c'hortoz en ur rac'hoanañ.\n« Ac'hanta, Mallory ! a estlammas Anna Ar Faou. Deuet out da c'hortoz da waz ar wech-mañ ? N'eo ket gwall alies e teuez d'ar porzh !\n- Ya, o c'hortoz ma gwaz emaon hiziv. Gouzout a ran n'eo ket gwall alies e teuan d'ar porzh, met kalzik a draoù am eus d'ober er mareoù-mañ. Pa 'vo distro Goulouen ez aimp, hon daou ken, da vakañsiñ e Bro-Spagn. Mall 'zo ganin kuitaat ar vro, pakañ aer fresk.\n- Chañs 'peus. Ne c'hellomp ket ni mont da vakañsiñ, n'hon eus ket trawalc'h a arc'hant !\n- Gwir eo. Dibaoe m'hon eus gounezet daou vilion a lurioù gall el loto, ez eus tu deomp ober n'eus forzh petra : prenañ laezh an amezeg, saout an Aotrou Tangi, pe c'hoazh ti-feurm An Danteg ! Gwelloc'h dit dispign da arc'hant er c'hoarioù sot-se ha gounit kalzik gwenneien, e-lec'h prenañ boued da'z familh,... un ali, tra ken. »\nNe blije ket kalz da Anna an doare-se da welet. Ur vaouez paour e oa ha ne c'helle ket kemeret ar riskl da zispign hec'h arc'hant er c'hoarioù-se. Gwarizi a vage ouzh chañs Mallory. C'hoant bras he dije bezañ pinvidik-mor evel he mignonez.\n« Ha neuze », a huanadas Anna,\n« a-benn peur e paouezo Goulouen da besketa ? »\nUr mousc'hoarzh tort a bignas betek divskouarn Mallory...\n« N'hon eus ket soñjet c'hoazh, a respontas-hi, gwelet e vo e Madrid, rak mall eo din mont di. C'ho, c'ho, c'ho, soñj 'ta, los sombreros, el sol,... hag a bep seurt traoù all ! Aaaaa, ma Anna gaezh, gwelloc'h dit heuliañ ma doare d'ober. »\nDale a oa gant gwazed ar merc'hed. An darn vrasañ eus ar bigi a oa erru er porzh dija. Edo an noz o tostaat, hag an div vaouez o flapiñ.\n« Ha ma' vijen pinvidik 'gizdout, a huñvreas Anna, em bije trawalc'h a arc'hant evit boueta ma bugale. Digalonekaet on. Ha pa erruo va gwaz er gêr dabot e hucho warnon adarre : "Petra ! Banne laezh na tamm legumaj ebet ken adarre ! Hag ar vugale...." Ezhomm bras a arc'hant am eus. Te Mallory, prestiñ a rafes-te ur gwenneg bennak din da brenañ laezh d'ar vugale ?\n- Ma faour-kaezh Anna, a druezas Mallory, ret e oa dit ober eveldomp !\n- Un taol-chañs eo ho peus bet. Ar c'hoari a zo chañs. Ar bloaz a zeu e vo ret deoc'h labourat en-dro.\n- Marteze, met profitañ eus an daou vilion-se a raimp memestra.\n- Ha neuze, profitit en ur brofañ.\n- Ha ne brofin ket deoc'h ! Ho labour a rankoc'h ober !\n- Met ne c'helloc'h ket bezañ ken mac'hom-se gant hoc'h arc'hant !\n- Eo, hag e vimp ! »\nWar ar porzh, edo al laboused-mor o skroeñjal hag an div fistilherez o vouzhañ. Ne oa ket gwall chifet Mallory. Soñjal a rae en he beaj da Vro-Spagn : mont da bakañ ar c'harr-nij e Gwipavaz, erruout e Madrid, ha gweladenniñ ar vro gant he gwaz muiañ-karet.\nMet ne oa ket pres war gwaz Mallory 'toare. Hogen, hini Anna a oa e vag nepell diouzh ar porzh. « Setu Job o tont. Petra 'lavarin dezhañ ? Emichañs en deus gellet pesketa peadra da zrebiñ.\n- Ne 'ran foutre kaer. An deiz diwezhañ dezhañ da labourat eo hiziv... »\nGwir e oa. An deiz diwezhañ dezhañ da labourat e oa, an deiz-se... an 28 a viz C'hwevrer 1978.\nBriata a reas Anna he gwaz pa erruas war ar c'hae. Met ne oa ket hennezh jourdoul-kenañ. O ouelañ edo zoken. Mallory, saouzanet, a oa o selaou hirvoudoù Job gant anken.\n« Maaantrus eo, a ouelas-eñ, aet eo "Ar Peoc'h" d'ar strad..., gant Goulouen !!! »\n© 1995-2002 Goulc'hen an Ostiz, Embannadurioù an Hemon, Skolaj Diwan, straed Gay Lussac, F-29480 ar Releg Kerhuon, Breizh, Europa.


(Adkaset eus Pitagoras)\nPythagoras (Πυθαγόρας e gregach), pe Pythagoras Samos, a oa ur prederour hag ur matematikour henc'hresian. Ouzhpenn-se e oa diazezer ur gredenn relijiel anvet pitagoregezh. Bet eo an den kentañ o lavarout e oa filozofer, karour ar furnez, ha levezonet e voe Platon gant e vennozhioù. Siwazh n'ouzer ket kalz a dra diwar e benn, rak n'eus deuet skrid ebet diwar e zorn betek ennomp. Kalz eus e oberoù a c'hallfe a-walc'h bezañ bet savet gant diskibion dezhañ, pe warlerc'hidi.\nGouzout a reer e oa ganet er VIvet kantved kt JK, pe en enez Samos, enezenn gwarezet gant Hera, pe e Tyrrhenia, pe e Tyr, pe e Syria, hervez Klemes Aleksandria war-dro -580 ha marvet war-dro -490 pe -497, tremenet gantañ e 80 vloaz (barr e oad a vije bet er 60vet olimpiadenn, 540–537, hervez Diogenes Laertios).\n1 Dizoloadennoù ar bitagoridi\n3 Levrioù e galleg diwar-benn buhez Pythagoras\nAdtapet diwar « https://br.wikipedia.org/w/index.php?title=Pythagoras&oldid=1774161 »\nKemmoù diwezhañ degaset d'ar bajenn-mañ d'an 1 Du 2017, da 02:18.


Aide et accessibilité - Itinéraires - Mobibreizh\nGwelet an endalc’had\nKeleier war an trubuilhoù\nAr rouedadoù keveler\nAn treuzdougen digor d’an nammidi\nAr servijoù treuzdougen diwar c’houlenn\nKeleier ar rouedadoù\nPolitikerezh gwareziñ ar roadennoù\nKorn an diorroerien\nLañser Serriñ lañser\nMa dibaboù en amzer real\nTimat ! Ober a ran gant ma dibaboù evit ma enklaskoù\nGant ma c’hont e kavan buan an titouroù a sell ouzhin. Gwelet ar servij digoust-mañ.\nDelc’her soñj ac’hanon\nAnkouaet ho peus ho ker-tremen ?\nN’oc’h ket enskrivet c’hoazh ? Koumanantiñ\nKrouit ho kont evit enrollañ ar chomlec’hioù, ar lec’hioù arsav hag al linennoù a vez implijet ar stankañ ganeoc’h, abalamour da gavout buan an titouroù a sell ouzhoc’h.\nBreizh dre an treuzdougen a-stroll\nDeiziad moullañ : 28/06/2022\nAmañ emaoc’h : Degemer >Evit an dud nammet >Itinéraires\nEvit an dud nammet : Itinéraires\nKas d’ur mignon dre bostel\nEmeur o kargañ…\nGortozit, mar plij…\nKrec’h ar bajenn\nSkignañ ar bajenn\nDiskwel ar gartenn : (adkargañ ar bajenn)\nNevesaat ar roadennoù en un doare emgefreek


Amélie von Leuchtenberg - Wikipedia\nAmélie von Leuchtenberg (1812 e Milano; e 1873 en Lisboa), pe Amélie Auguste Eugénie Napoléone, pe Amelia pe Amalia e portugaleg, a oa rouanez Portugal ha war un dro impalaerez Brasil, dre he dimeziñ da Pedro IV Portugal. Priñsez eus an Tiegezh Beauharnais, hag eil pried ar roue Pedro, deuet da vout Pedro Iañ Brazil.\nPoltred Amélie von Leuchtenberg war-dro 1839\nGanet e oa e Milano, e rouantelezh Italia da neuze, er bloaz 1812. Merc'h e oa d'ar priñs Eugène de Beauharnais (1781-1824), besroue Italia ha dug Leuchtenberg diwezhatoc'h, ha d'e bried Auguste von Bayern (1788-1851). A-berzh he zad e oa merc'h-vihan d'an impalaerez Joséphine de Beauharnais (1763-1814) ha d'he c'hentañ pried, ar beskont Alexandre de Beauharnais (1760-1794). A-berzh he mamm e oa merc'h-vihan da Masimilian Iañ Jozeb (1756-1825), roue Bavaria, ha da Wilhelmine von Hessen-Darmstadt (1765-1796).\nPa gouezhas an Impalaeriezh c'hall kentañ ez eas an tiegezh da glask repu davet Roue Bavaria, Masimilian Iañ, he zad-kozh\nE miz Du 1817 e voe roet an titloù a zug Leuchtenberg hag a briñs Eichstätt d'he zad gant ar roue.\nE miz Eost 1829, da 17 vloaz, e voe dimezet Amélie dre hanterouriezh da impalaer Brazil, Pedro Iañ Brazil, a oa intañv, e München. Daou viz goude e voe lidet an eured e Rio de Janeiro , ha setu Amélie impalaerez Brazil.\nDaou vloaz goude, e 1831, e tilezas Pedro e gurunenn impalaer da vont da harpañ e verc'h Maria II da gemer kurunenn Portugal, skrapet gant Miguel Iañ. Diwar neuze ne voent mui nemet duged Bragança.\nMervel a reas Pedro en 1834, ha setu Amélie intañvez da 22 vloaz, gant ur verc'hig.\nLakaat a reas he lezverc'h Maria II da zimeziñ d'he breur Auguste von Leuchtenberg. Mervel a reas an ozhac'h yaouank daou viz goude e eured.\nEil eured an impalaer, gant Jean-Baptiste Debret.\nE miz Here 1829 e timezas Amélie e Rio de Janeiro da Pedro Iañ Brazil (1798-1834), 14 koshoc'h egeti. Ur verc'h o doe :\nMaria-Amélia de Bragança (1831-1853), priñsez a Vrazil; prometet e oa bet d'ar priñs Masimilian (1832-1867), a oa da vezañ impalaer Mec'hiko, hogen mervel a reas a-raok.\nMaria-Amélia de Bragança da 9 bloaz, gant he mamm, war-dro 1840.\nMervel a reas e miz Genver 1873 e Lisboa, da 61 bloaz. Abaoe 1982, emañ e-kichen he fried e monumant an Ipiranga, e São Paulo.\nAdtapet diwar « https://br.wikipedia.org/w/index.php?title=Amélie_von_Leuchtenberg&oldid=1968050 »\nKemm diwezhañ d'an 22 C'hwe 2022 da 07:20\nKemmoù diwezhañ degaset d'ar bajenn-mañ d'an 22 C'hwe 2022, da 07:20.


Tchang Kai-chek - Wikipedia\n(Adkaset eus Tchang Kaï-chek)\nTchang eo an anv-familh.\nTchang Kai-chek, pe Chiang Kai-chek, pe Chang Kai-chek (e sinaeg : 蔣介石, sinaeg eeunaet : 蒋介石, e pinyin : Jiǎng Jièshí) (ganet d'an 31 a viz Here 1887; marvet d'ar 5 a viz Ebrel 1975) a oa ur soudard hag ur politiker sinaat hag a voe unan eus renerien ar strollad Kuomintang goude marv Sun Yat-sen e 1925.\nTchang a oa un ezel pouezus eus ar C'huomintang (KMT), ar Strollad broadelour sinaat. Bez e oa ivez un harp a-grenn da Sun Yat-sen. Tchang a oa deuet a-benn da vezañ penn an akademiezh vilourel Kuomintang ha de gemer plas Sun evel penn ar KMT goude Taol Kanton e 1926. Ur wech lazhadeget tu kleiz ar strollad, Tchang a gemere penn an argadenn norzh a oa bet dalaeet gant Sun abaoe pell amzer. Dre an argadenn-se e voe aloubet pe marc'hataet gant darn Mistri-brezel Sina.\nAdtapet diwar « https://br.wikipedia.org/w/index.php?title=Tchang_Kai-chek&oldid=1831397 »\nKemmoù diwezhañ degaset d'ar bajenn-mañ d'an 14 Meu 2019, da 14:03.


Poc'hêr Kumuniezh - Keleier - Ul lec'h diskuizhañ e Plijadour !\nUl lec'h diskuizhañ e Plijadour !\nDigoret e oa bet al lec'h diskuizhañ e Park touristel c'hoarioù dour Plijadour e miz Kerzu tremenet.\nAl lec'h-se, empennet evit distenn, a vod daou saona (an eil giz an norzh hag egile giz Japan), un hammam, ur sal-diskuizh hag ur strinkerez gant flistradoù dour-dorloiñ. Etre 15 ha 45 munut e pad pep abadenn. Erbediñ a reomp deoc'h chom hep mont pelloc'h ennañ. Evit 6 € hepken, ur priz izel evit an holl pa vez dalc'het kont eus ar servij rentet, e c'hallo gweladennerien Plijadour dont da zistenn ingal er c'horn « zen »-se, degemerus ha kinklet brav, dezhañ ur gorread a 133 m2.\nSaona giz Japan, saona giz an norzh, peseurt diforc'hioù etrezo ?\nAr saona giz an norzh\nGallout a reer mont d'ar saona mod kozh bemdez. E Finland ez a an dud d'ar saona ken ingal ha ma'z eont da vreliñsat peurliesañ. Etre 70° ha 80° C e vez gwrez ar saona hengounel da gustum.\nN'eus ket a reolenn, koulskoude. E-pad un abadenn e tremener meur a wech peurliesañ e-barzh ar saona. Chom a reer ennañ war-dro 3 gwech 15 munut gant mareoù diskuizhañ etre pep soubadenn. Ar wech kentañ ma tremener er saona ne vo ket c'hwezhet ken buan hag ar gwechoù all. Ret eo selaou e gorf. Hennezh a ouio reiñ deoc'h da c'houzout ez eo erruet poent paouez gant ar soubad tommder. Arabat disoñjal evañ kalz, dour hepken (feunteun dour). Evit echuiñ an abadenn er saona ez eo a bouez-kenañ kemer ur strinkadenn dour yen. Ganti e c'haller lakaaat e gorf da baouez krenn da c'hwezhiñ ha reiñ a ra ar santadur dreistordinal a vezañ diskuizh.\nAr saona giz Japan\nAr skinoù isruz a ya don e-barzh ar gwiskad derm (betek 4 cm) ha diwar se e vroudont tommadur ar gwiadoù, ar c'higennoù, an organoù hag ar c'houbloù. Evel-se e vez lakaet ar c'horf da c'hwezhiñ kalz ha lakaet e vez tizh e kas ar gwad hag er vetabolegezh. Ha gant an dra-se, d'o zro, e vez kreñvaet difennoù immunekaat ar c'horf, e vez gwellaet magadur ar c'higennoù, e vez puilhet ar gwiadoù gant oksigen. Ar skinoù isruz war-eeun a efed er c'horf pa vez ar gwrezverk endro e 38°C ha gant se e vez lakaet ar c'horf da c'hwezhiñ kalz dre ma vez an tommder o vont war-hed 3-5 mm dindan ar c'hroc'hen. Dre lakaat ar c'horf da c'hwezhiñ en un doare naturel e-barzh ar saona isruz e vez harpet skarzhañ an toksinoù, ar pezh a laka ar c'hroc'hen da reneveziñ ha da yaouankaat.\nEr Reter emañ orin an hamman. En arabeg e talvez kement hag « a skuilh an tommder » pe « dour tomm ». Rak bez' eo ur soubad aezhenn e 50° C ha peurvec'h gant 100 % a c'hlebor.\nAr pal ? Gant ar soubad aezhenn-se, graet un astenn dezhañ, e c'haller distenn holl gigennoù e gorf, naetaat e groc'hen ha skarzhañ toksinoù e gorf.\nMadelezh ar saona hag an hammam\nGant ar saona e vez skuilhet un tommder sec'h-kenañ etre 80° ha 100° C. Gant an uhel m'emañ ar wrez e vez lakaet ar c'horf da c'hwezhiñ kalz ha gant-se e c'haller skarzhañ an toksinoù ha naetaat ar c'hroc'hen. N'eo ket aliet d'ar merc'hed dougerez na d'an dud klañv o c'halon erberdet.\nAn hammann zo ur soubad aezhenn e 50° C, an tommder peurverc'h gant 100 % a c'hlebor, a ro ur santadur a zouster hag a vez aes padout outañ, gant an aezhenn dour. Gant ar wrez uhel e vez distanet ar c'higennoù stennet hag ar c'hig-torr hag aesaet e vez ar c'housked.\nTitouroù pleustrek : pgz : 02 98 99 39 50.\nKaout titouroù ha mirout plasoù e lec'hienn web Plijadour : www.plijadour.poher.bzh !


Lu Impalaeriezh Japan - Wikipedia\nLu Impalaeriezh Japan\nLu Impalaeriezh Japan (IJA; Kyūjitai: 大日本帝國陸軍, Shinjitai: 大日本帝国陸軍, Romaji: Dai-Nippon Teikoku Rikugun) "Lu an Impalaeriezh Japanaat Meur" a oa anv lu douar ofisiel Impalaeriezh Japan adal ar bloavezh 1871 betek 1945.\nBaniel brezel lu Impalaeriezh Japan\nDafar soudard lu impalaeriel Japan e-pad an Eil Brezel-bed\nE-penn al lu e oa kavet Impalaer Japan evel penn-meur al lu troadegiezh hag ar morlu, dres dindan d'e harpañ e oa kavet Ministrerezh Brezel Japan ha Burev kreizenniñ al lu Impalaeriel (参謀本部, Sanbō Honbu). Goude-se e voe krouet un trede rann hini an ensellerezh-meur d'an nijerezh-brezel dindan ren al lu.\nE-pad ar mareoù brezel pe arvar bras d'an impalaeriezh e oa kreizennet pep galloudoù diviz fiziet gant an Impalaer e Kuzul-meur soudard impalaeriel, ur c'huzul strizhik o welet Penn hag is penn Burev kreizenniñ al lu Impalaeriel, ministr ar brezel, penn hag is penn ar morlu, enseller-meur an nijerezh-brezel hag enseller-meur ar gourdoniñ soudard.\n1.2 An harp estren\n2 Brezel etre Japan ha Rusia\n3 Kentañ Brezel-bed\nE-pad mare an adsevel Meiji, an nerzhioù lu diazez leal d'an impalaer Meiji a oa kadourien Samourai deuet evit ul lod bras adal nerzhioù ar re daimyo eus domanioù Satsuma ha Chōshū. Goude ma vefe bet lakaet e-plas ar gouarnamant Meiji pe bakufu, savet diwar skouer reoù Europa, e oa bet rediet sevel nerzhioù lu modern ha leal d'ar gouarnamant kreizennet evit kemer plas ar strolladoù o tont eus domanioù. Kement-mañ a voe sikouret gant ar fed ma oa gortozet gant ar boblañs un nerzh kreñv hag a c'hellfe difenn ar vro diouzh soñjoù trevadennel broioù ar C'hornôg.\nAn arme nevez Dai-Nippon Teikoku Rikugun, a voe galloudusoc'h c'hoazh ur wech roet lamm d'ar sistem han e 1871. Evit adsevel ha nevesaat al lu, ar gouarnamant a lakas e-plas un enrolladur broadel e 1873, o rediañ pep paotr etre 17 ha 40 vloaz da emezelliñ evit 3 bloaz a servij oberiant gant ouzhpenn-se daou vloaz er c'hentañ lu da c'hortoz (oberiant) ha daou vloaz ouzhpenn en eil lu da c'hortoz (dizoberiant). Unan eus an diforc'hioù anatañ etre ur samourai hag ur peizant a oa ar gwir da zougen un arm; an dreist-gwir-se a oa bet lammet trumm ha roet d'an holl baotred er vro.\nAn harp estrenAozañ\nPennad spisoc'h: Brezel ar Boshin\nKentañ arme an impalaeriezh japanat a oa bet savet gant harp ambrougerien an Eil Impalaeriezh C'hall, e-pad an Eil kefridi milourel Gall e Japan (1872–80), ha goude-se e-pad an Trede kefridi milourel Gall e Japan (1884–89). Siwazh d'ar C'hallaoued ur wech trec'het er Brezel Gall-Prusian, gouarnamant Japan a c'houlennas ivez harp Prusia a-benn sevel ul lu efedus. Daou ambrouger milourel a voe kaset eno gant Prusia ar Major Jakob Meckel a voe adeilet e 1888 gant von Wildenbrück hag ar c'habiten von Blankenbourg hag a voe karget gant gourdoniñ Kuzul-meur soudard impalaeriel etre 1886 betek Ebrel 1890: ar C'huzul-meur soudard impalaeriel, savet diwar hini alamagn, a voe lakaet dindan urzhioù striz an impalaer e 1878 hag a voe fiziet dezhañ ar gargoù steuñvidigezh milourel hag ar gadoniezhoù.\nBrezel etre Japan ha RusiaAozañ\nPennad spisoc'h: Brezel etre Japan ha Rusia\nSoudarded Japan kalonek o vont war-raok en desped da tennoù kreñv ar rusianed.\nAr Brezel etre Rusia ha Japan (1904–1905) a oa disoc'h disemglevioù etre Rusia ha Japan e-liamm gant c'hoantoù impalaeriel. Tiriadoù Manchouria ha Korea a oa an dalc'h anatañ. Lu Impalaeriel Japan a zeuas a-benn da flastrañ re Impalaeriezh Rusia ar pezh a souezhas an holl. En desped da vezañ trec'h e oa bet uhel kolloù an arme japanat dreist-holl e-pad Emgann Porzh Arzhur.\nSoudarded ar Rouantelezh-Unanet o erruout evit harpañ soudarded Lu Impalaeriezh Japan Sez Tsingtao e 1914.\nImpalaeriezh Japan en doa kemeret perzh er brezel e tu an Triple Entente. Soñjet e oa bet gant Japan da gas un nerzh-kas a 100 000 betek 500 000 soudard betek Bro-C'hall. An obererezh brezel nemeti a vo graet gant Japan e-pad ar brezel a voe un dagadenn mestroniet mat war trevadenn alaman Qingdao e 1914.\n日本と日本文化のポータル — Porched Japan ha sevenadur Japan • Adkavit ar pennadoù a denn da Japan ha d'he sevenadur — 日本とその文化についてのページを見つける\nImpalaeriezh Japan – An holl rummadoù ha pajennoù a-zivout Impalaeriezh Japan\nAdtapet diwar « https://br.wikipedia.org/w/index.php?title=Lu_Impalaeriezh_Japan&oldid=1849261 »\nDernière modification le 3 Her 2019, à 08:43\nKemmoù diwezhañ degaset d'ar bajenn-mañ d'an 3 Her 2019, da 08:43.


Danevell 32 (live Lennegezh lise) - Lizher al lazher (Skrid)\nDanevell 32 (live Lennegezh lise)\nLizher al lazher\n« D'am gwreg, d'an Urzh. El lizher-mañ e tisplegin perak ez on en em zistrujet. »\nPep tra 'grogas e penn-kentañ ar bloaz, e-pad kentañ nozvezh al loar nevez evit bezañ resisoc'h. En noz-se e kouskis fall-tre, bet 'm boe un huñvre iskis. Huñvreal a ris e oan o pourmen er Yeun Elez pa dagis a-greiz-holl unan bennak a oa o tremen dre aze. Antronoz vintin, abred, pa zihunis, e oan en noazh em gwele, ha blaz ar gwad em beg. Ne oan ket bet spontet gant kement-mañ, met, pa sellis ouzhin er melezour e teuas ar c'hwezenn war va zal. Spontus e oa ar pezh a welis. Ruz e oa va dremm ha va dent gant ar gwad a oa warno ha drailhennoù kig a oa chomet a-istribilh etre ma dent. Ha me, war a seblant, a oa dic'hloaz.\nPa zigouezhis er c'homiserdi e voen kaset diouzhtu betek burev ar c'homiser. Eñ an hini eo a lavaras din e oa bet kavet un den marv er Yeun Elez hag e oan karget da gavout ar muntrer.\nDegouezhet war al lec'h e voen ken heuget ha ken spontet gant ar pezh a welis ma voe tost din semplañ. N'eo ket ur c'horf a oa ledet dirazon met un tamm kig hanter-zebret, tra ken. Ar pezh a oa bet ur c'horf, a oa goloet, penn-da-benn pe dost, gant kelien. A-boan ma vezent direnket pa fiñvemp, ken mat e tlee bezañ ar friko. Dizremm e oa ar c'horf, dic'houzoug, an divesker hag an divrec'h a oa hanter zebret, eus ar bruched ne chome mui nemet ar c'hostezennoù ha ledet oa ar bouzelloù war an douar; ret-mat deomp sellet pizh e pelec'h lakaat hon treid, me ha va skipailh. Diaes e oa kavout roudoù war an douar abalamour d'an holl dud a oa tremenet dre aze. Neuze e c'houlennis gant an dud a oa o chom er Yeun Elez hag-eñ o doa klevet pe gwelet un dra bennak divoas. Respont a rejont holl o doa klevet ur bleiz o yudal en noz.\nE fin an devezh, goude bezañ bet klevet holl annezidi ar Yeun Elez, divi, mezevellet gant darvoudoù an devezh, ez is diouzhtu da gousket, hep debriñ. En noz-se ivez e kouskis fall hag em boe un huñvre all. Ar wech-mañ e huñvreis e oan o vale er Yeun Elez pa voen taget gant ar bleiz. Met e-lec'h zic'houzougañ ac'hanon, e tirogas ma dilhad en ur glask krougañ ac'hanon. D'an ampoent-se e voen sachet e-maez va hun gant an dihuner o seniñ hag e tisoñjis an huñvre-se.\nAn devezh-se, goude bezañ roet ma rentañ-kont d'ar c'homiser, e voe roet an urzh d'ar warded-chase klask ur bleiz er Yeun Elez ha lazhañ anezhañ. Met ne voe kavet roud ebet anezhañ.\nNe c'hoarvezas netra ken betek an eil loar nevez. En noz-se e c'hoarvezas an hevelep tra hag e-kerz kentañ nozvezh al loar nevez. Hag an hevelep reuz e voe evit an trede, pevare, pempvet ha c'hwec'hvet loar nevez.\nGoude ar c'hwec'hvet loar nevez e soñjis e oa ul liamm etre va huñvreoù hag al lazhadegoù. Adalek neuze e krogis da dremen va mintinvezhioù el levraouegoù, ha va abardaevezhioù em zi, va fri el levrioù evit klask enno un diskoulm d'ar reustl-se. Met ur gudenn a oa : ne ouien ket petra, ez-resis, edon o klask diwar-benn al Lazher pe Euzhvil ar Yeun Elez , evel ma oa bet lesanvet gant an dud hag ar c'helaouennoù. Met eüruzamant, dre sikour va huñvreoù, e welis, tamm-ha-tamm, al Lazher. Dre se e ouezis ne oa al Lazher nag un den nag ur bleiz, pe forzh peseurt kigdebrer, nag un euzhvil anavezet. Met dre ar pezh a c'hoarveze ganin da vare al loar nevez e ouezis piv e oa al Lazher....\n« Ha neuze ?a lavaras an archer.\n- Ha neuze petra ?\n- Perak 'peus diskouezet al lizher-mañ din ?\n- N'ez peus ket merzet ?\n- Merzet petra ?\n- Met Yann, a respontas an intañvez,n'eo ket Pêr en deus skrivet al lizher-mañ ha gouzout a rez an dra-se mat-tre rak...Yann...Mont a ra ? Petra c'hoarvez ganit ? »\nA-daol-trumm oa kresket dent lemm, blev un tammig e pep lec'h, ha divskouarn bras da Yann.\nAn devezh goude, war bajenn gentañ ar c'helaouennoù, e oa tu lenn e oa bet kavet marv, er Yeun Elez, an archer Yann Durc'haer, ur boled en e benn, e-kichen korf e hanter-zebret a wreg.\nDaou viz goude e tisklerie ar c'helaouennoù e tlee bezañ Yann Durc'haer al lazher dre ma ne oa bet debret den ebet abaoe div loar nevez. Met ur bloaz goude e voe kavet korf hanter-zebret un den er Yeun Elez....\n© 1995-2002 Yann-Kêl Rivière, Embannadurioù an Hemon, Skolaj Diwan, straed Gay Lussac, F-29480 ar Releg Kerhuon, Breizh, Europa.


Mareoù diwezhañ Corinthe – Le Trésor du breton écrit\nMareoù diwezhañ Corinthe\nTroidigezh embannet e Alain Robbe-Grillet, Cette année à Brest, Musée des Beaux-arts de Brest, 2003.\nKazi sur, lusk ar frazennoù en-deus kemeret a-viskoazh ur plas a-bouez em skriverezhioù. Zoken pa n’emaon ket ouzh ma zaol labour, emaon prederiet gant ar mod d’o gweañ. Diwar nerzh ar gerioù hag an troioù-lavar e klaskan heuliadoù nevez, aozañ a ran anezho gant troc’hoù ha gant adlavarennoù. Em c’hreiz emañ, e-giz chal ha dichal an dour don, gwech emañ gortozet, gwech emañ dic’hortoz o troelliñ, o skoiñ, o veuziñ, o lakaat diarc’hen ar reier, hag a-daol-trumm e teu gantañ ur flouradenn levn war gein ar greunvaen roz, o redek warnañ eon gwenn ar rekas.\nSkrivañ ha skrivañ ingal gant daouarn sioul o heuilhañ goustadik danvez ar yezh, resis ha link war an dro koulz en he zeizadur hag en he gwerzadourezh, a zo dreist-holl ur blijadur mag-e-gorf. Met c’hoari gant ster resis hag amresis ar gerioù, ar pezh a zedenn kalz ac’hanon, a zegas tachennoù nevez a donioù heson ha diheson, sonioù deut a-bell gant diskanioù don, da laret eo ur sonerezh o roiñ e blas da vouezhioù mabden, dezhañ meur a don, hini ar blijadur skiltr ha boud war an dro, hini ar mor a sko pennek ouzh douar Breizh kozh ha kalet anezhañ. O vont gant an hent, o kouronkañ pe kollet ganin ma selloù en neñv e tisplegan kan ma c’hozh kamaraded skrivagnerien : Breton, Tristan Corbière, Valéry, Nerval, Lautréamont : Mor bras e wagennoù treuswelus, da saludiñ a ran ma hen Mor bras, ur wech c’hoazh.\nLes éditions de Minuit. 1994.\nTraduction bretonne Bernez Rouz.


Diazezet eo Kevre Breizh\nPadrig Herve bes-prezidant Anna ar Beg teñzorourez ha Tangi Louarn prezidant Kevre Breizh.\nPublié le 1/02/11 0:25 -- mis à jour le 00/00/00 00:00\nBloaz goude he ganedigezh setu ar gengevredigezh o terc'hel hec'h emvod-meur kentañ e Karaez, e-lec'h m'eo staliet bremañ.\nTro-dro d'ar prezidant Tangi Louarn e oa bodet dileuridi an daou-ugent kevredigezh a ya d'ober Kevre Breizh, d'ar Sadorn 22 a viz Genver, evit ober bilañs 2010. War renabl an obererezhioù sevenet e kaver ar c'hendiviz etrebroadel kenaozet gant Emglev Bro an Oriant, ha bet dalc'het d'ar 27 a viz Du diwezhañ, da geñver kenstrivadeg kan al “Liet International” evit yezhoù bihan Europa. Staliet eo bet sez Kevre Breizh e Karaez ivez. Kavet ar burevioù, ur sekretourez, Kristell Treguer-Barbay, roet lañs d'ur mont-en-dro reoliek ha d'ur preder war an amzer da zont evel, da skouer, ar mod ma c'hellfe kendeuziñ Skol Uhel ar Vro hag Ajañs Teknik ar Rannvro, daou aozadur bet lakaet e pleustr tregont vloaz zo, da heul Karta 1977. “30 vloaz zo, da heul bloavezhioù a stourm, hon doa gounezet gwirioù evit ar yezh hag ar sevenadur ; emaomp o koll anezho bremañ” eme ar prezidant, ur wech displeget gantañ ar mod ma vez krennet he skoazell d'ar Rannvro gant ar Stad, hag an digresk a vo graet d'ar yalc'hadoù roet d'ar c'hevredigezhioù.\nE 2011 e echuo Kevre Breizh gant ar staliañ hag e ouestlo e nerzh da vrudañ e labour, hini ec'h izili, ha skeudenn ar yezh hag ar sevenadur war-zu an diavaez. Stourmoù a gaso da benn ivez, evel ar vanifestadeg emañ an izili o soñjal enni, d'an 18 a viz Even, e Roazhon, da sevel a-enep d'an adkempenn a vez graet d'ar strollegezhioù, da zifenn statud ha galloud ar rannvroioù, hag evit ma vo doujet ouzh liested ar sevenadurioù. “Digredus eo ar pezh zo c'hoarvezet en Okitania gant istor ar panelloù e yezh ar vro1. Poent bras eo mont pelloc'h eget promesaoù ha na vez ket dalc'het dezhe” eme Dangi Louarn c'hoazh.\nNerzh a zeu d'ar gengevredigezh ivez pa wel izili nevez o tont, evel Ar Redadeg. “Kenlabourat a reomp kalz da vare ar redadeg. Naturel e oa deomp kaout hol lec'h amañ” a zispleg Jean-Michel Sanner, he frezidant. Ken laouen all eo prezidant Kevre Breizh : “Un arouez eo deuet ar gevredigezh-se da vezañ, arouez an unaniezh en-dro d'ar yezh.”\nUnaniezh, sed ar pezh a ranko diskouez ar c'hevredigezhioù hag ar Vretoned da heul Kevre Breizh evit difenn ar perzhioù dibar a ya d'ober o identelezh.\n1. Ul lez-varn velestradurel he deus divizet ne yae ket ar panelloù divyezhek diouzh ar Vonreizh.\nLe ministre de la Culture à Rennes par Biet le 18/01/2019\nCharles Kergaravat : 'On peut sauver notre langue et notre culture grâce au numérique' par Philippe Argouarch le 08/08/2018


Pajenn:Berthou - En Bro Dreger a-dreuz parkou.djvu/3 - Wikimammenn\nPajenn:Berthou - En Bro Dreger a-dreuz parkou.djvu/3\nda ze ez eo red tremen Ihep krampouez. Hogen e Bro Lannuon ar pred kenta, e pad ar sun, a oa souben grampouez. Eur gelaouen vrezonek a vennege kement-se n'euz ket pell hag en eur ziskoueze nec’het war ar poent-ma; ober a re eur c’hal- vaden d'an ijinererien evit sevel eur mekanik d’ober kram- pouez. Ac’hanla perag ne vefe ket. graet ? Setu aze eur mennoz ha ne vije ket deut d'hon mammou koz. Ar vitizien en o amzer n'o devoa kel a vleo e pal o dorn ha n'o devoa ket aoun da suilla kroc’hen o dremm. Mestrezed an ti int o-unan a oueze poania, d'an ezom, gwelet am eus va mamm, pa oan bian, oc’h ober krampouez epad eun hanter dervez gant diou gleurc’h kazi ken ledan hag eur rod-karr, war eun tan lann. He rozel hag he .sklinsen a re marz. Hogen na oa ken eno nemet eur c’hoari. Red e vije bet gwelout kement en amzer he yaooankiz e ’.i he zud.\nVa zud kez a oa mererien en Ankannafï-Izella en Pleu- vian. An ti a oa eur c’hoz maner gant , tourig-ou, en benerez, gant premchou kroazet e-mein, ar Ehriniolioii a oa bras, uhel divent ha va Hijadur a oa redek ennê pa oan bugel. Rac’het eo bet ar maner-man, a-rêz an douar gant an aotrou, evit kaout nebeutoc’h a zispignou digoll. Ha setu en deus adsavet. lojeiz gant ar mein stlabezet. Diaez eo brema. gOLuzout pelec’h e-man lojeiz an dud fca pelec’h e man lojeiz ai loened.\n3. — Aman e weler eun danvez tan talvoudus\nBeza a oa e grinioliou divent ar c’hoz maner-ze berniou levriou paper ha parchimin. Gwelet am eus ar peurrest dioutê. Bep sadorn e vije diskennet briadou eus ar paperou-se-ha moarvat e oa en o mesk, meur a skrid a dalvoudegez. — Setu aze an danvez-tan evit poaza ar c’h;rampouez. Rremazounn em bije roet ker evit al listrier, pegement ne rofen ket-me brema evit an tenzoriou losket bep sadorn en Ankannaff ? Va mamm hi hec’h-unan, dall d’an amzer-se war an droug graet ganthi he deus bet keuz divezatoc’h. rak deut a oa da veza eul lennerez aketus ha stag ouz korigellou Breiz-Izel. Siwaz ! d’ar c’houlz ma oa oc’h ober krampouez en Ankan- naff, he c’harantez evit al levron ne oa ket c’hoaz ganet.\nBezomp sonj ne oa ket en An Kannaff hepken e vije graet le.skidigeziou e c’hiz-se. Hevelep tra e Trezel, e Pennkrec’h. er Rugellou, e Kervajam e Kervoda Iia dre-hcdl. Va moereb Senta, c’hoar d’ammam. deus meur a wech komzet d’in diouz kals a levrou hag a zorinskridou brezonek gwelet ganthi er c’ih^^ maner hanvet ar Rujellou, e Pleuvian. Komzet he deus d’in diouz eur vuez a Adam hag Eva eur barzoneg brezonek, diouz eun droïdigez eus ar Bii)l ha diouz eur Vuez Sant Erivan. eur barzoneg ive. An hini en devoa troet ar Bibt, emezi, a dle beza eun den meurbet lennek.\nIa ! red eo d’in kaout keuz mar n’ez eo ket bet ijinet abred awalclh ar mekanik d’ober krampouez, Mar bije bet o labourat dlamzer ar Reveulzi vraz, pegen pinvidik e vije bre-\nAdtapet diwar « https://br.wikisource.org/w/index.php?title=Pajenn:Berthou_-_En_Bro_Dreger_a-dreuz_parkou.djvu/3&oldid=153850 »\nKemmoù diwezhañ degaset d'ar bajenn-mañ d'an 28 Gou 2019, da 20:53.


Pajenn:Riou - Gorsedd-digor.djvu/47 - Wikimammenn\nPajenn:Riou - Gorsedd-digor.djvu/47\na-bik war e benn. Selaou a ra sotoniou abostoled maboul a zired a-builh, a bell, da abuzi anezan gant abuzetez, da vouzara anezan, a-berz an diaoul, gant eur brezoneg abominabl. Sklear eo ho tever breton, sklaeroc‘h eget sklerijenn an deiz pa vez an deiz ar skleara : labourat start a zo ret. Setu perak en em gavomp reuniset hirio war al lanenn vras, dindan ar wezenn dero goz.\nLavaret eo bet d’eoc’h, meur a wech, eo ar Brezoneg hag ar Feiz, breur ha c’hoar e Breiz. Ar Feiz ne varvo ket ; he breur ne raio ket kennebeut. Hogen, pell ’zo e vije bet rinset panevet ar varzed — tout an dud a oar an dra-ze. Ha barzed a zo bet hu barzed a vezo keit ha ma ziwano gwez-dem en hor c’hoajou, brug war hor meneziou, brulu er waremm, lann alaouret el lanenn, laboused er garz, Bretoned e Breiz-Izel ha mar bras en-dro d’ezi. Ne varvo ket ar brezoneg. Mes, avanset kaer d‘ar brezoneg chom beo, ha beva kantvejou, evel ar sedred hag an olived, ma vez mac‘hagnet, tennet outan e voueden, dizeriet war e dreid, treuteat evel an Ankou, hag eur spont da welout ? Ar c’hlanvour kondaonet d’ar maro eo koulz d’ezan mervel. Tristoc’h, eget mervel, euzusoc’h, mezusoc’h, spontusoc’h, glac’harusoc`h. slrafufuilhulasoc’h doare, va breudeur kêr !… Evit dont a-benn eus relijion ar baganed, ar zent, — tud fin ma zo bet — a gemeras un templou, hag ar bobl a gontinuas da adori an Aotrou Doue eleac’h ma veze adoret an diaoul. Evit beza sklearoc’h, kemeromp eur barabolenn : Ar brezoneg a vezo... an zo eur wezenn\nAdtapet diwar « https://br.wikisource.org/w/index.php?title=Pajenn:Riou_-_Gorsedd-digor.djvu/47&oldid=143198 »


Damkaniezh ar strolloù - Wikipedia\nDamkaniezh ar strolloù\nDamkaniezh ar strolloù zo un diskiblezh a 'r jedoniezh. Lodenn an aljebr hollek a studi ar strolloù hag ar frammoù aljebrek a zo anezhi. Diorren damkaniezh ar strolloù zo o tont eus damkaniezh an niveroù, eus damkaniezh an ataladoù aljebrek, hag eus ar mentoniezh.\nUnan eus orinoù ar mennoz a stroll zo studi an ataladoù aljebrek gant Joseph-Louis Lagrange (1771). An termenadurezh a « stroll » a voe anatet evit ar wech gentañ gant Évariste Galois (1830) : tu zo da « strollañ » unandelvadurioù ar c'horfoù a zigenaozadur eus ur polinom disrannus. Ar mennoz a stroll a zo ivez e anien e studi ar mentoniezhoù nevez, Felix Klein (1872), ha damkaniezh an niveroù : Leonhard Euler, Carl Friedrich Gauss.\n- War ar stern -\nDelakadenn a gendelvadur\nAdtapet diwar « https://br.wikipedia.org/w/index.php?title=Damkaniezh_ar_strolloù&oldid=1486321 »\nDernière modification le 5 Ebr 2013, à 04:41\nKemmoù diwezhañ degaset d'ar bajenn-mañ d'an 5 Ebr 2013, da 04:41.


Leonor Aostria - Wikipedia\nUr pennad Eleonore Aostria zo ivez.\nLeonor Aostria, pe Eleonore von Kastilien en alamaneg, ganet e 1498 e Leuven (Izelvroioù spagnol), ha marvet e 1558 e Talavera la Real (nepell diouzh Badajoz, a voe rouanez div wech, e div vro: rouanez Portugal e oa etre 1518 ha 1521, ha rouanez Bro-C'hall etre 1530 ha 1547. Merc'h e oa da Fulup Habsburg, arc'hdug Aostria ha dug Bourgogn, ha da Juana de Castilla, pennhêrez Kastilha hag Aragon, hag infantez Kastilha e oa.\nLeonor Aostria (1498-1558), poltredet gant Joos van Cleve. War al lizher zo ganti en he dorn e lenner « A la christianissima y muy poderosa Siñora la Reyna, mi siñora »\n2.1 Rouanez Portugal\n2.2 Rouanez Bro-C'hall\n3 Bloavezhioù diwezhañ\nHe yaouankiz a dremenas en Izelvroioù gant he breur Karl. E galleg e voe savet, goude ma oa infantez Kastilha. Brudet e oa he c'hened hag he deskadurezh, ha klasket e voe war he lerc'h gant meur a roue, ar rouaned c'hall Loeiz XII ha Frañsez Iañ da gentañ-penn, ha gant ar c'hont palatin Federico del Rin, an hini a blije dezhi ar muiañ.\nPolitikerezh an Tiegezh Habsburg e oa klask an dimezioù gwellañ evit o folitikerezh ha dazont o ziegezh.\nDimezet e voe da Manuel Iañ Portugal, hag a oa 30 vloaz warni. Hennezh a oa intañv goude bet dimezet d'e ziv voereb, Isabel ha María, c'hoarezed d'e vamm. E Lisboa e voe graet an eured d'ar 7 a viz Meurzh 1519. Daou vugel o doe Leonor ha Miguel Iañ :\nTri bloaz goude e oa intañvez. Mervel a reas ar roue Manuel Iaén gant ar vosenn en Lisboa, d'an 13 a viz Kezu 1521, da 52 vloaz. Leonor ne oa nemet 23, ha gwelloc'h e kavas distreiñ davet he breur Carlos Iañ Spagn, o leuskel he merc'h María en Portugal , pa ne oa nemet c'hwec'h miz.\nAddimezet e voe d'ar roue gall Frañsez Iañ\nBezioù Leonor hag he c'hoar María, en El Escorial.\nBevañ a rae gant he c'hoar Maria en Izelvroioù.\nAdtapet diwar « https://br.wikipedia.org/w/index.php?title=Leonor_Aostria&oldid=1954982 »\nKemm diwezhañ d'an 15 C'hwe 2022 da 09:32


Goude diskar an diktatour Primo de Rivera, e miz Genver 1930, e tistroas Macià eus Kuba. E miz Meurzh 1930 e voe unanet ar strollad Estat Català gant ar Partit Republicà Català, savet gant Lluís Companys, ha bodet e voent en ur strollad nevez, Esquerra Republicana de Catalunya. E miz Ebrel 1931 e voe embannet ar Republik Katalan gant Macià e Barcelona, goude trec'h ar strollad politikel nevez.\nAsantiñ a reas goude-se d'ur statud emrenerezh evit Katalonia e-barzh Republik nevez Spagn, embannet d'ar mare-se ivez. Prezidant ar "Generalitat" emren nevez e voe, adalek 1932 ha betek e varv e 1933. Beziet e voe e bered Montjuïc e Barcelona.\nAdtapet diwar « https://br.wikipedia.org/w/index.php?title=Francesc_Macià&oldid=1801341 »\nKemmoù diwezhañ degaset d'ar bajenn-mañ d'an 1 Eos 2018, da 20:11.


Annez brientinion c’halian e Paoul | Becedia\nDizouaret eo bet penn-da-benn annez un tiegezh galloudus eus an noblañs c’halian, e Paoul, departamant an Aodoù-an-Arvor. Peder hanter-delwenn brientinion osismat a zo bet kavet eno, hini ur barzh ul lourenn gantañ en o zouez.\nFurchet e oa bet annez galian Sant-Siñforian, ouzhpenn 10 devezh arat anezhañ, e Paoul, departamant an Arvor, eus 1998 da 2010. Savet e oa bet al lec’h-annez-se war-dro 550 RK ha distrujet war-dro 10 RK, da vare krouidigezh Vorgium (Karaez), kêrbenn an Osismiz, un dek kilometr bennak alese.\nEus 550 da 175 RK : un atant bras aet da genkiz\nBezañ e oa eus an domani bras kentañ ur c’hloz daou zevezh arat anezhañ, ennañ un ti-annez bras, ur penton, ur c’hav ha meur a bourpez outañ : garidennoù ha kellouigoù da serriñ trevadoù ha boued-laezh, atalieroù-gwiadiñ. Ur buorzh a oa tro d’e dro. Div vered gwarezet gant un dreilh a oa ivez a veze degaset enno relegoù pe ludu an annezidi aet da Anaon.\nWar-dro 300 RK e voe diskaret ar pep brasañ eus an annez-se evit sevel daou gloz. Unan anezhe, gronnet gant ur c’hae-kreñv bihan tourioù outañ, a voe savet an annez nevez ennañ. Egile, pourpezioù ennañ, a oa bevennet gant ur c’hleuz. Dilezet e voe ar beredoù. Kreñvaet e voe an treilhoù war-dro 250 RK abalamour da zifenn al lec’h moarvat.\nEus 175 da 10 RK : savet ur gêr e traoñ ar genkiz\nTreuzfurmet e voe an annez-se war-dro 175 RK da heul un tangwall ha goude meur a goulzad-labour. Melloù savadennoù, krevier, greñch ha solieroù a voe savet tro-dro d’ar genkiz war un dachenn 20 devezh-arat pe war-dro, gronnet gant mogerioù uhel\nEus 150 da 50 RK e voe kaset chanterioù niverus. Kreñvaet e voe ar genkiz c’hoazh o sevel ur voger-greñv, ribouloù kammigellet ha tourioù-dorojoù outi. Meur a savadur, koulz lâret ur gêr vihan an hini a voe savet tro d’he zro war un dachenn 20 devezh arat gwarezet-mat.\nAdalek 10 RK, da lâret eo un nebeud dekbloavezhiad bennak goude ma oa bet sujet Galia gant armeoù Kaezar e voe diframmet penn-da-benn ar savadurioù hag ar mogerioù-kreñv an eil war-lerc’h egile hag adimplijet an danvez anezho. Al lidoù a voe kaset tri c’hantved-pad en neved savet en-dro da div grugell-vez eus oadvezh an arem a ziskouez pegen kozh e oa al lignez uhelidi bet o chom eno gwechall.\nUl lec’h a c’halloud war ar maengleuzioù hag an hentoù pennañ.\nAbaoe ar penn-kentañ e oa annez Paoul war ur groashent pennañ en Arvorig, ha pa ne oa eus an hentoù-se c’hoazh nemet gwenodennoù toullet gant ar c’hirri. War dro 150 RK avat e oant aet da hentoù kailhastret 8 metr led, touflezioù a bep tu dezhe\nAdimplijet e voe al linennoù-se diwezhatoc’h gant hentoù ar Romaned, re ar Grennamzer hag an Amzerioù Modern. Balirañ a ra al lec’h mammennoù ar Sant-Siñforian a bourveze dour dezhañ, ouzhpenn ar pentonioù hag ar puñsoù bet toullet e diabarzh ar c’hloz. Mestroniañ a rae ivez ar mengleuzioù bet diskoachet nepell alese, a veze tennet kwartz aourek dioute sur-awalc’h pa zo bet kavet roudoù eus labour an aour a veze e-barzh ar c’hloz abaoe 175 RK. Kavet eo bet ivez elfennoù un ardivink koad e foñs ur puñs kleuzet ken don ha 18,30 m er roc’h. Gant un traouilh-taboulin kaset gant ur berchenn e veze savet ar c’helorniadoù da grec’h. Moarvat e veze implijet ardivinkoù a seurt-se er mengleuzioù tostañ da zizourañ ar garidennoù.\nUl lec’hienn dibar, heverk eus annezioù ar brientinelezh c’halian\nDibar eo lec’hienn Paoul e-keñver an annezoù galian all bet furchet e Breizh, abalamour da zizoloadennoù divoas all. Darbodoù añforennoù niverus, da gentañ-penn, hag a ziskouez e veze enporzhet gwin Itali abaoe175 RK… hag evet kalz dioutañ etre 150 ha 10 RK . Tammoù eus tri lestr arem deuet eus Itali ivez ha bet kavet e-touez rikoù metal all, a ziskouez e veze graet gant listri kaer er banvezioù ma veze evet ar gwin-se. Ar beder delwenn bet dizoloet eno a ziskouez, dreist da bep tra, an dibar m’eo al lec’h-annez-se.\nDiskouez a ra mat istor al lec’h-se pe re e oa perzhioù kenkizoù brientinelezh uhel eil oadvezh an houarn e Galia . Ur skeudenn eo eus tonkadur ul lignez hag a oa bet ret dezhi en em ober diouzh kemmoù ar gevredigezh o kas an domani bras kentañ d’ur greñvlec’h hag a valire ur gêr, enni solieroù hag atalieroù artizaned. Degaset he doa he lod, moarvat, da grouidigezh Vorgium, ar gêrbenn nevez anezhi, o staliañ eno hec’h annez nevez ha reoù ar familhoù a oa dindan he beli, pa oa keoded an Osismiz oc’h en em adframmañ e diabarzh impalaeriezh Roma, bet sujet Galia ganti.


31 Meurzh 2015\nKrogiñ a ra ar blezad get ur raktres a zlehe tolpiñ meur a gumun a Vro an Alre en-dro dezhañ : kani Sizhunvezh ar brezhoneg. Bez 'vo etre an 30 a viz Meurzh hag ar 6 a viz Ebrel. Un toullad abadennoù bet kinniget deoc'h ar blezadoù paseet - emgavioù n'eur ket ken evit tremen hepte bremañ - a vo dalc'het ha re nevez-tout a vo kinniget deoc'h e 2015.\nSetu ur sell a-vras àr roll ar blez-mañ :\n• "Lennomp asampl ! ", kaozeadenn en-dro d'al levrioù, ha pa vehent skrivet e brezhoneg pe en ur yezh arall, e mediaoueg Brec'h.\n• "Kontomp ha diskontomp", kontadennoù e brezhoneg (troet àr ar prim), e hall-degemer kreizenn Athéna.\n• Flashmob dirak ar stal Breizh Ma Bro, en Alre.\n• Speed-dating e brezhoneg en davarn "Le Terminus" en Alre.\n• Lennadennoù en-dro d'ur c'hafe er stal Breizh Ma Bro en Alre.\n• Troiad-bale lennegel e bourc'h Brec'h.\n• Abadenn kaozeal e mirdi Kergehennek.\n• Devezh-studi e brezhoneg en-dro da dem an treuzkas e lise Kerplouz.\n• "Kwiz", c'hoari kinniget get ar skolioù-noz ezel a DAO (Deskiñ d'an oadourien). Kemer a ray plas ar "Skrivadeg".\n• "Apero ar vrezhonegerion", apero kanet digor d'an holl e bourc'h Pleuwigner.\n• Filaj e Pleñver.


Pajenn:Morvan - Buez ar Zent, 1894.djvu/295 - Wikimammenn\nPajenn:Morvan - Buez ar Zent, 1894.djvu/295\nglaske dreist peb tra oa ma vije roet he vir da bep hini, d’ar paour evel d’ar pinvidik. Mes aoun en doa d’en em goll er stad-se, hag e savaz c’hoant ganthan da vont da vanac’h.\nDa genta goulskoude e c’houlennaz reseo ann Ursiou sakr, hag eur vech belek e viskaz sae ar venac’h euz a Urs sant Fransez e kouent Fribourg. Neuze e kemeraz ann hano a Fidel, ha superior ar gouent a reaz d’ezhan eur zarmoun gaer var ar c’homzou-ma euz ar Skritur Sakr : « Bezit fidel betek ar maro, ha me aroio d’ehoc’h ar gurunenn a vuez. » Bez’e oue e guirionez fidel betek ar maro.\nEbarz er gouent ar Zant a greskaz he bedennou hag he binijennou. Ne zebre nemed ar pez a ioa red evit miret outhan da vervel gant ann naoun, hag epad ann azvent hag ar c’horaiz e iune bemdez divar bara ha dour hag eunn nebeut frouez seac’h. Pa oue echu he deoloji ganthan, e oue karget da rei misionou er Suis, ha goudeze e oue kaset, euz a berz ar pab, da vroar Grizoned.\nTud ar vro-ze o devoa dilezet ar relijion gatholik evit heul fals relijion ar brotestanted. Mes Fidel a labouraz eno evel eunn abostol, ha dre ann nerz euz he gomzou e lakeaz heb dale eur maread heretiked da zigeri ho daoulagad d’ar virionez ha da guitaat ho c’hredennou faoz. Lod anezho goulskoude a jome ato aheurtet, hag a gemeraz kement a gaz ouz ar Zant ma rejont ho zonj da lamet he vuez diganthan.\nFidel ne c’houlenne ket guell eget skuill he c’hoad evit ar feiz, ha pell a ioa e pede bemdez ann Aotrou Doue da rei d’ezhan ar c’hras da veza merzer. He bedenn a oue selaouet erfin. Eunn devez ez eaz da brezeg da vourg Sevis, petra bennag ma c’houie e tlie mervel enn deiz-se. Epad m’edo enn iliz, e oue laosket eunn tenn varnhan, mes ne oue ket tizet. Goudeze e teuaz kuit, ha var ann hent ec’h erruaz ganthan eunn ugent soudard protestant bennag : eur ministr a ioa er penn araok.\n« — Te eo eta, eme unan euz ar zoudarded, ann den diskiant a fell dezhan ober ar prophet. Lavar ne d-oud nemed eur gaouiad.\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/295&oldid=137487 »


Pajenn:Morvan - Kenteliou hag istoriou a skuer vad evit ar Vretoned, 1889.djvu/344 - Wikimammenn\nPajenn:Morvan - Kenteliou hag istoriou a skuer vad evit ar Vretoned, 1889.djvu/344\nc’horn butun ; rag touet em euz eo va c’horn a zervichje da gef tan evit suilla ar zaos.\nEun dervez bennag goude, gouarner Dunkerk a scrife d’ar c’houarnamant ar pennadik lizer-ma :\n« Rei a ran deoc’h da c’houzout eo tremenet Ian Bart, en nos-ma, a dreus daouugent lestr o deuz an enebourien ama var ar rad. Trivac’h pe ugent euz al listri-ze so brema o redek var he lerc’h.\nIan Bart so eat er meaz euz ar pors, ha goudeze dre greiz al listri saoz, ar c’hef tan en he zorn.\nNe ouzon ket d’ar zur petra eo ners pephini euz al listri enebour ; ar pez a ouzon eo ar bihana anezho a zoug daouugent pez canol, hag ar re vrassa a zoug pevarugent. »\nE guirionez, ar martolod dispar, Leon ar mor a ioa tremenet, gant seis fregaden hag eul lestrig all bihanoc’h, dre greiz ar zaozon hag an Hollanted. Tremenet oa dindan fri ar c’homodor he unan, var hed diou pe deir goured epken dioc’h he lestr bras !\nPa en devoa gallet Ian Bart tremen gant he eis lestrig dre greis listri ar zaozon, hag en em gaout adarre var ar mor braz, e teuaz adarre ive da gaout c’hoek he vutun. Antronoz dioc’htu, evit ober he zorn, e plaoufas pevar lestr saoz carget a varc’hadourez euz ar re talvoudussa ; daou zervez goude e tigouez gantha pevarugent lestrig hag eul lestr brezel oc’h ho ren. Devi a ra ar pevarugent lestrig hag e cas al lestr brezel da vouelet ar mor. Neuze e za var aodchou Brozaoz hag e laca an tan e kestel hag e Keriadennou abez. Ac’hano e za da Scos, hag eno e ra ar memes distruch. O paea he zle edo.\nEtretant ar C’hommodor Philips, gant he zaouu-\nAdtapet diwar « https://br.wikisource.org/w/index.php?title=Pajenn:Morvan_-_Kenteliou_hag_istoriou_a_skuer_vad_evit_ar_Vretoned,_1889.djvu/344&oldid=162510 »\nKemmoù diwezhañ degaset d'ar bajenn-mañ d'an 18 Mae 2020, da 11:23.


An istor | SDE35\nKefridioù ha barregezhioù\nSindikad-departamant an Energiezhioù (SDE35) zo un diazezadur publik a genlabour etrekumunel krouet e 1964 evit aozañ servij publik an dasparzh energiezh tredan. Kresket eo e dachenn gefridi a vloaz da vloaz.\nSDE35 zo bodet ennañ 333 a gumunioù eus an Il-ha-Gwilen, Roazhon Meurgêr en o zouez. Un oberour publik meur eo a-fet dalc’hoù energetek an departamant.\nTennadoù bras eus istor SDE35\nHervez lezenn e voe lakaet an dasparzh tredan ha gaz lec’hel publik e karg ar c’humunioù. Diouzh ar gefridi-se e c’hellent-int marc’hata ha skoulmañ kevratoù dre aotreadur evit merañ ha korvoiñ ar servijoù publik-se.\nKrouet e voe ar Sindikadoù Tredanerezh Etrekumunel anvet "sindikadoù kentañ" evit "sevel ha korvoiñ energiezh tredan".\nKrouet e voe Sindikad-departamant Tredanaat 35 an Il-ha-Gwilen. Treiñ a reas ar sindikad en un Diazezadur Publik a Genlabour Etrekumunel (DPKE).\nAnv an diazezadur a zeuas da vezañ Sindikad-departamant Energiezh an Il-ha-Gwilen.\nDa-heul lezenn ar 7 a viz Kerzu 2006 a sell ouzh gennad an Energiezh ha diferad prefed an 3 a viz Du 2009 diwar-benn krouiñ ur bennadurezh hepken evit dasparzh an tredan e departamant an Il-ha-Gwilen, ez eas anv ar sindikad da Sindikad-departamant an Energiezhioù 35 pe SDE35.\nCheñch a reas statudoù SDE35 evit ma vefe dileuriet an DPKE (diazezadurioù publik a genlabour etrekumunel) ha meurgêr nevez Roazhon e diabarzh e ensavioù ; treiñ a reas en ur sindikad kemmesk serr.\nKregiñ a reas SDE35 da ziorren e ostilhoù produiñ energiezhioù nevezadus dezhañ e-unan ha krouiñ e iskevredad Energ’iV, a-gevret gant Meurgêr Roazhon, an Departamant ha Bank an Tiriadoù. Abaoe ez eo ar c’hevredad ekonomiezh kemmesk lec’hel Energ’iV a ra penn-da-benn war-dro an treuzkemm energiezh en Il-ha-Gwilen.


Emgann Badajoz (1812) - Wikipedia\nEmgann Badajoz (1812)\nMeur a Emgann Badajoz zo bet.\nSeziz Badajoz, gant Richard C. Woodville Jr (1908)\nKartenn Emgann Badajoz\nE Seziz Badajoz, (16 a viz Meurzh - 6 a viz Ebrel 1812), lesanvet Trede Seziz Badajoz, ul lu portugalat-saoz renet gant Arthur Wellesley, kont Wellington (a zeuas da vezañ Field Marshal Duke of Wellington), a lakaas seziz war kêr Vajadoz e Spagn hag a redias ar gwarnizon gall da godianañ goude un emgann taer ha gwadus.\nAr seziz a oa bet unan eus ar re washañ e Brezelioù Napoleon. Gwelet eo evel un trec'h koustus evit Bro-Saoz : 4 800 soudard kevredet lazhet pe c'hloazet e-doug un nebeud eurvezhioù emgann taer pa oa bet aloubet mogerioù-difenn kêr e fin an emgann. Troet da sot gant an niver uhel a soudarded c'hloazet pe lazhet, ar soudarded trec'h a oa krog da breizhañ an tiez, dreist-holl ar stalioù alkool enno. Dre ma oa kalz alkool e oant mezviet hag enebet ouzh o ofisierien (lod a voe lazhet ganto) hag e krogjont da lazhadegañ annezidi kêr. E-tro 4 000 maouez a oa bet gwallet ha lazhet. Meur a zevezh a voe ezhomm evit ma paouezfe al lazhadeg bras-spontus-se.\nAdtapet diwar « https://br.wikipedia.org/w/index.php?title=Emgann_Badajoz_(1812)&oldid=1878992 »\nKemmoù diwezhañ degaset d'ar bajenn-mañ d'an 17 Mez 2020, da 13:12.


Pierre Buyoya (ganet d'ar 24 a viz Du 1949) zo ur soudard hag ur politikour eus Burundi, bet prezidant ar vro div wech (1987-1993 ha 1996-2003).\nDistroadañ a reas Jean-Baptiste Bagaza e miz Gwengolo 1987, staliañ an Trede Republik hag en em lakaat da brezidant d'an 9 a viz Gwengolo. Disklêriañ a reas klask gwellaat an darempredoù etre an Tutsied hag an Hutued met dre ma rene ur strollad ennañ Tutsied dreist-holl ec'h emsavas an Hutued e miz Eost 1988, ar pezh a voe kaoz eus marv 20 000 den. Diwar-se e voe savet ur Vonreizh nevez e 1992 hag a embanne ne vefe ket etnek gouarnamant Burundi. D'ar 1añ a viz Even 1993 e voe aozet an dilennadeg demokratel kentañ, gounezet gant Melchior Ndadaye, un Hutu eus ar strollad politikel FRODEBU (Front pour la Démocratie au Burundi).\nAr brezel diabarzh, kaoz eus marv 200 000 den, a darzhas e miz Here 1993 goude ma voe lazhet Ndadaye e-korf un taol-Stad. D'ar 25 a viz Gouere 1996 ec'h aozas Buyoya un taol-Stad gant sikour an arme ha distroadañ ar prezidant Sylvestre Ntibantunganya. Distanañ a reas ar brezel, hep terriñ da vat. Ar gumuniezh etrebroadel a zisklêrias kastizoù ekonomikel ouzh Burundi en abeg d'an taol-Stad-se, betek ma voe savet ur gouarnamant liesetnek gant un Hutu, Domitien Ndayizeye, da vesprezidant ar vro.\nD'an 30 a viz Ebrel 2003 e roas Buyoya ar galloud da Ndayizeye.\nDaveenn[kemmañ | kemmañ ar vammenn]\nPennad e Libération, 06/03/1998 : \nMichel Micombero · Jean-Baptiste Bagaza · Pierre Buyoya · Melchior Ndadaye · François Ngeze · Sylvie Kinigi · Cyprien Ntaryamira · Sylvestre Ntibantunganya · Pierre Buyoya · Domitien Ndayizeye · Pierre Nkurunziza · Évariste Ndayishimiye ·\nAdtapet diwar « https://br.wikipedia.org/w/index.php?title=Pierre_Buyoya&oldid=1814797 »\nKemmoù diwezhañ degaset d'ar bajenn-mañ d'an 13 Kzu 2018, da 00:09.


Ur geriadur nevez : gerioù bro Molan\nChronique de Kerne Multimédia (porte parole Fanny Chauffin) publié le 10/12/17 12:59\nDeuet eo er maez ur pezh mell levr graet gant tri den boazet da breg brezhoneg ar vro.\nUl levr tev, plijus, gant ur CD a lakao ar re o dije c'hoant kompren brezhoneg ar vro goude labourioù a bep seurt a zo bet savet gant Mona Bouzeg : hentenn «Selaou, selaou» gant ur CD ivez (rimadelloù, divizoù gant ur bern brezhonegerien a-vihanig), kontadennoù... Ne baouez ket ar gelennerez kentelioù noz (kroget he deus da gelenn e Paris, pa oa kelennerez latin-gressianeg-galleg); kendalc'het ganti, daoust d'ar skoilhoù gant ar skol veur ivez, kar e veze lavaret dezhi e oa komzet ganti ur «brezhoneg botoù koad»...\nMet bremañ eo bet lakaet brezhoneg Molan e dilhad sul ganti hag he skipailh. Aes eo da implijout, lakaet dre demoù (ar mor, ar gwez, al labour...). Bez e oa ur bern tud o prenañ anezhañ e stal Marijo, war blasenn st Mikêl ba Kemperle dec'h ! Ur prof Nedeleg a feson evit brezhonegerien ar vro ha tud dedennet gant yezh ar vro.


Technologies – Radio Naoned\nAtersadenn Gwenn Meynier : Anaoudegezh an dremm\nTeknologiezhoù nevez ‘zo a c’hell bezañ efedus ha talvoudus, ha reoù all a c’hell bezañ nac’hus pe dañjerus zoken. Gwenn Meynier, prezidant ar gevredigezh An Drouizig hag a-youl vat evit Radio Naoned a zo ‘vont da zisplegañ deomp peseurt teknik a vez implijet evit anavezout dremm an dud gant ur c’hamera da skouer. E-kerzh an enkadenn yec’hed, embregerezhioù ispisializet war an teknologiezhoù evit anavezout an dremmoù a zo bet lakaet diaes gant ar fed ‘veze lakaet ur maskl gant an dud abalamour d’ar c’hovid. An algoritmoù ne blij ket kalz dezho ar maskloù hag eo gwashoc’h c’hoazh gant al livaj dremm.\nLabous web : An taos eilad prevez war ar binviji adkempennet\nBewech ma vez prenet ur benveg gant ur gartenn vemor pe un doare all da enrollañ sonioù pe filmoù eo ret pareañ un taos war an eilad prevez. Met daoust a rankout a rafed paeañ an taos-se war binviji a eil-dorn ?\nLabous Web : An NFT\nKevrinus ha luziet eo bed ar “blockchain”, ha n’eo ket an elfenn nevez-deuet anvet “NFT” a lak an traoù da vezañ sklaeroc’h. Milionoù a zollaroù a vez eskemmet abalamour d’an dra-se koulskoude. Klaskomp kompren penaos ha perak ec’h a en-dro ar rouedad-se neuze.\nLabous Web : Twitch\nBerzh bras a ra ar savenn skignañ videoioù war-eeun Twitch, ha kregiñ a ra tud e diavaez metoù ar c’hoarioù video da vont di. Un digarez da zisplegañ penaos ec’h a en-dro ar servij-se.